Nivoi upozorenja u programu Microsoft Security Essentials - Pomoć za Windows\nNivoi upozorenja u usluzi Microsoft Security Essentials\nKada Microsoft Security Essentials otkrije potencijalnu pretnju, koristi povezanu datoteku sa definicijama kako bi pretnji dodelio nivo upozorenja. Zatim primenjuje podrazumevanu radnju povezanu sa tim nivoom upozorenja.\nNa osnovu nivoa upozorenja možete da odlučite kako ćete reagovati na viruse, špijunski softver i drugi potencijalno neželjeni softver. Iako vam Microsoft Security Essentials preporučuje da uklonite sve viruse i sav špijunski softver, nije sav označeni softver zlonameran ili neželjeni. Informacije iz ove tabele vam mogu pomoći da odlučite šta da radite ako Microsoft Security Essentials otkrije potencijalno neželjeni softver na računaru.\nNivo upozorenjaŠta značiŠta treba da raditeOzbiljanOvo su širokorasprostranjeni ili izuzetno zlonamerni programi, slični virusima ili crvima, koji negativno utiču na vašu privatnost i bezbednost računara i koji mogu da oštete računar.Ako se to od vas zatraži, odmah uklonite otkriveni softver. U slučaju da niste promenili podrazumevane postavke, Microsoft Security Essentials će pokušati da automatski ukloni zlonamerni softver kako bi vam pomogao da zaštitite računar od moguće zaraze. (Kada automatski ukloni zlonamerni softver, Microsoft Security Essentials će možda ponovo pokrenuti neke Windows postavke, kao što su podrazumevana matična stranica i dobavljač pretrage.)\nVisokOvo su programi koji mogu da prikupljaju lične informacije i negativno utiču na vašu privatnost, a mogu i da oštete računar. Na primer, program prikuplja informacije ili menja postavke, obično bez vašeg znanja ili dozvole.Ako se to od vas zatraži, odmah uklonite otkriveni softver. U slučaju da niste promenili podrazumevane postavke, Microsoft Security Essentials će pokušati da automatski ukloni zlonamerni softver kako bi vam pomogao da zaštitite računar od moguće zaraze. (Kada automatski ukloni zlonamerni softver, Microsoft Security Essentials će možda ponovo pokrenuti neke Windows postavke, kao što su podrazumevana matična stranica i dobavljač pretrage.)\nSrednjiOvo su programi koji mogu da utiču na privatnost ili u računar unose promene koje bi negativno uticale na iskustvo prilikom korišćenja računara. Na primer, program prikuplja lične informacije ili menja postavke.Pregledajte detalje upozorenja da biste videli zašto je softver otkriven. Ako vam se ne dopada šta softver radi ili ne prepoznajete izdavača i u njega nemate poverenja, trebalo bi da blokirate ili uklonite softver.NizakOvo je potencijalno neželjeni softver koji bi mogao da prikuplja informacije o vama ili računaru ili bi mogao da promeni način funkcionisanja računara. Međutim, softver funkcioniše u skladu sa uslovima Microsoft ugovora o licenciranju prikazanim prilikom instalacije softvera.Ovaj softver je obično bezazlen kada je pokrenut na računaru, osim u slučaju da je instaliran bez vašeg znanja. Ako niste sigurni da li da ga dozvolite, pregledajte detalje uputstva ili proverite da li prepoznajete izdavača softvera i da li u njega imate poverenja.\nTakođe pogledajteSve teme pomoći i uputstva za upotrebuPitajte zajednicuProsledite zahtev za podrškuPrijavite pretnju


Rivalstvo i van terena - TAA ima okršaj sa "građanima" - Sportske.net\nDa li ih može dobiti i sa džojstikom u ruci.\nLiverpul je bio par mečeva pred velikim slavljem i osvajanjem istorijske Premijer lige a onda je Kovid-19 virus zaustavio sve.\nPL je suspendovana do daljnjeg, trenutno se vodi polemika o tome što igrači ne prate korake svojih inostranih kolega i pristanu na "kresanje" plata.\n"Redsi" su trebali naredni meč da igraju sa Sitijem do kraja prvenstva, na "Etihadu" je moglo uslediti i veliko veselje Klopovih pulena. Ovaj meč nećemo gledati u skorije vreme, ali makar hoćemo onaj na Xbox platformi.\nTrent Aleksandar-Arnold je prihvatio izazov jednog od Sitijevih profesionalnih igrača u esportu. Tako će Rajan Pesoa pokušati da učini ono što njegove "kolege" sa zelenog tepiha nisu - dobiti TAA u partiji fudbala pa makar i u simulaciji FIFA 20.\nOkršaj u tri meča je zakazan za petak.


VUČIĆ: Tamo gde dođu Amerikanci i njihova razvojna agencija, tu ima budućnosti – Tamo gde ulažu doprinose prosperitetu – OnlineVesti\nby admin September 22, 2020, 8:14 pm 1.6k Views\nSrbija od 1881. godine nije imala ovako važan sporazum sa SAD, poput onog potpisanog u Vašingtonu, kojim je postignuto mnogo, poručio je danas predsednik Aleksandar Vučić nakon razgovora sa visokom delegacijom američke vlade i otvaranja kancelarije DFC u Beogradu.\n“Za nas je ovo važan dan. Mi smo sve trgovinske odnose sa SAD na ugovoran način rešili 1881. godine. Od tada nismo imali ovako važnih sporazuma, 140 godina od tada, da bismo napravili značajan sporazum u sferi ekonomije sa SAD”, istakao je predsednik Srbije.\nVučić je istakao da je početkom meseca, potpisivanjem sporazuma u Vašingtonu postignuto mnogo.\n“Odškrinuli smo vrata starog prijateljstva sa ljudima iz SAD”, rekao je Vučić i posebno zahvalio predsedniku Amerike Donaldu Trampu.\n“Ti razgovori u Vašingtonu nisu bili u svemu laki, ali smo poštovani, i u tom poštovanju koje je prema nama pokazano, i mi ćemo svoje obaveze iz sporazuma da ispunjavamo”, rekao je Vučić, preneo je Tanjug.\n“Grenel je došao na ideju, o tome smo kratko razgovaralo, kako da zajednički obnovimo zgradu Ministarstva odbrane i Generalštaba. To je važno i vredno, naravno, čuvajući istorijske arhitektonske oblike, u skladu sa činjenicom da je ta zgrada pod zaštitom države i grada”, rekao je Vučić.\nTamo gde dođu Amerikanci i njihova razvojna agencija, tu ima budućnosti, rekao je Vučić i istakao da otvaranje kancelarije DFC u Beogradu ima ogroman i simboličan i praktičan značaj za našu zemlju i region.\n“Kao što vidite, ovde je ceo američki tim iz različitih sektora američke vlade, koji je došao i pokazao, a to neće biti velika tema u SAD, da to nije zbog izbora, već zbog ideje da budu prisutni u regionu, da pomognu da svi normalno živimo”, objasnio je on.\nVučić je kazao da je Srbija želela da razvija ekonomske odnose sa partnerima na Zapadnom Balkanu, i da sada imamo slobodu kretanja ljudi, robe, kapitala i usluga na delu, što će promeniti atmosferu u regionu i doprineti boljem životu.\n“Mi smo na jedan stepenik od ‘investment grejda’, a bili smo pre par godina na pet stepenika ispod. Ponosni smo što u Beogradu DFC otvara kancelariju, što će da gledaju i brinu šta ćemo da uradimo i to ne samo u infrastrukturnim projektima”, kazao je on.\nVučić je kazao da će se praviti bolji administrativni prelazi, putevi, jer su oni sada užasni, te će nas ti putevi spojiti sa Dračom, sa Albanijom i drugim zemljama u regionu.\nVučić je objasnio da niko ne donosi pare da pokloni i da je ovo jedno od sredstava spoljnopolitičkog delovanja SAD.\nZa nas, ukazuje, je važno da će da učestvuju u garantnim šemama za mikro i mala preduzeća, u koja je Srbija uložila preko dve milijarde tokom korona krize.\nVučić je kazao da je apsolutno siguran da će Srbija napraviti velike rezultate sa američkim prijateljima.\n“Radićemo u narednom periodu ubrzano na otvaranju avio-linije Beograd-Priština. Dopala mi se izjava – ‘vreme je da brinemo za narod, a ne za politiku i da li će neko naći zapetu, tačku zbog koje će da nas kritikuju’. Ovo je dobar posao za srpski i albanski narod, a to je poruka danas iz Beograda“, naglasio je on.\nVučić je kazao da će se graditi putevi i pruge, da su delovi sekcije ka Prištini rešeni sa EU, a dalje će se nastaviti sa Amerikancima, koji već na različite načine učestvuju u više projekata.\nVučić je ukazao da danas u Beogradu na vodi radi 250 radnika iz Albanije, Turske i drugih zemalja, i da će biti sve više kako se bude bolje živelo.\n“Čeka nas veliki naporan rad. Očekujem da krenemo sa radovima na Merdaru, ali i da razmišljamo šta ćemo od Pločnika nadalje, kada ćemo da otvorimo prvu avio-liniju“, rekao je on.\nSpecijalni savetnik predsednika SAD Ričard Grenel poručio je danas da će SAD ispuniti obećanja data predsedniku Srbije Aleksandru Vučiću i srpskom narodu. On je rekao da predsednik Tramp i Ivanka Tramp žele da dođu u Srbiju.\n“Amerikanci su nestrpljiv narod, a administracija Donalda Trampa je još nestrpljivija i hoćemo da ispunimo obećanja, koja smo dali vama, predsedniče Vučiću i premijerko Brnabić. Ne želimo samo da se bavimo rečima i političkom simbolikom već da se usmerimo ka ekonomskom razvoju”, istakao je Grenel.\n“Držite nas za reč, mnogo obećanja je dato narodu Srbije u prethodnom periodu. Držite nas za reč ne samo za vašingtonski sporazum, već i za prethodna tri, koji se tiču uspostavljanja avio-linije i železničke linije i izgradnje auto-puta”, naglasio je Grenel.\nDodao je da je važna simbolika, ali da ona ne obezbeđuje hranu na stolu i da će se zato Amerika potruditi da se ispune obećanja i otvore radna mesta u Srbiji, preneo je Tanjug.\nPotpisivanjem ekonomskog sporazuma u Vašingtonu, Beograd i Priština, odnosno njihovi lideri, pokazali su da nisu “zaključani u prošlosti”, već da gledaju u budućnost i da rade za narod, izjavio je danas izvršni direktor američke Međunarodne razvojne finansijske korporacije DFC Adam Boler.\nNakon potpisivanja Zajedničke izjave sa premijerkom Srbije Anom Brnabić u Palati Srbija, kojom je ozvaničeno otvaranje kancelarije DFC u Beogradu, Boler je istakao da otvaranje te kancelarije nije “simbolično”, već da je ona otvorena da traje i da je njen interes da poslovno spaja region.\n“Lideri Beograda i Prištine su se opredelili za narod, za poslove, za otvaranje radnih mesta, a ne za političke podele”, rekao je Boler.\nUkazao je da realizacija Sporazuma iz Vašingtona dolazi samo dve nedelje nakon potpisivanja i istakao da danas u Beogradu nije samo delegacija DFC, već još pet američkih vladinih agencija, koje zajedno predstavljaju najveću ekonomsku moć američke vlade.\nBoler je istakao da je DFC veoma posvećen poslu u regionu, jer, kako navodi, zajedno sa američkom vladom veruje u snagu i promenu regiona.\nNajavio je da će novi direktor kancelarije DFC u Beogradu biti Džon Jovanović za kojeg je rekao da je američki patriota, ali i ponosan što su mu roditelji poreklom iz ovog regiona.\n“Jovanović će predvoditi naše napore u ovoj zemlji i širem regionu”, rekao je Boler.


Posjeta studenta Fakulteta za turizam hotelu "Regent" - Univerzitet Mediteran Podgorica\nPosjeta studenta Fakulteta za turizam hotelu “Regent”\nIvan Gajic, direktor prodaje hotela Regent Porto Montenegro, bio je pozitivno iznenađen interesovanjem i stručnošću koju su studenti pokazali prilikom prezentacije. Istakao je da mu je veoma drago kada vidi kako se u Crnoj Gori školuje izuzetan kadar u sferi turizma i hotelijerstva, zato što će nam s obzirom na razvoj hotelijerstva u državi biti potrebno sve više obučenog kadra. Predavanju su prisustvovali studenti druge, treće i četvrte godine Fakulteta za turizam koji trenutno prate predavanja na predmetima Hotelski menadžment, Kontroling i Savremeni trendovi u turizmu. Lejla Ćorović , studentkinja treće godine, smjera hotelijerstvo izuzetno je zadovoljna posjetom hotelu „Regent“ i spremnošću menadžmenta da prenese znanje studentima.\nCilj posjete bilo je upoznavanje studenata sa funkcionisanjem jednog od najboljih hotelskih sistema bez čije permanentne kontrole hotel ne bi mogao da održi najviše standarde u hotelskom poslovanju. Posjeta hotelu „Regent“ samo je još jedna u nizu aktivnosti Fakulteta za turizam, Univerziteta Mediteran, u cilju obezbjeđivanja uslova za realizaciju praktične nastave studenata, koja je po novom Zakonu o visokom obrazovanju obavezna za sve studente. Saradnja između Fakulteta za turizam Univerziteta „Mediteran“ i hotela „Regent“ biće u skorijem periodu i formalno uspostavljena potpisivanjem Ugovora o saradnji.\n← Izložba fotografija “Tri frejma”\nViceguverner Fabris predstavio ekonomsku situaciju u Crnoj Gori na Univerzitetu Mediteran →


Fajzer: Buster doze biće potrebne i u narednim godinama – Portal Luca\nJoš se ne zna da li će se one primjenjivati svakih šest mjeseci ili jedanput godišnje\nBen Ozborn, direktor farrmaceutske kompanije Fajzer rekao je da će nam buster doze vakcine protiv kovida-19 vjerovatno biti potrebne i u predstojećim godinama, ali još se ne zna da li će se one primjenjivati svakih šest mjeseci ili jedanput godišnje.\nKada je u pitanju omikron soj koronavirusa Ozborn kaže da za sada još čekamo razne nove podatke o novom soju virusa, ne samo od Fajzera i Bajonteka, već i od vlada i zdravstvenih sistema iz cijelog svijeta, prenosi N1.\n„Mislim da već sada imamo osnovne podatke o virusu, a i saznanja o mutacijama veoma su dobro dokumentovane“, rekao je on.\n„Još su nam potrebna saznanja o drugim faktorima – o nivou prenosa novog soja i o tome da li će on „istisnuti“ deltu, zatim moramo da znamo kakav je uticaj omikrona na hospitalizacije i potencijalni smrtni ishod u slučaju težeg oblika bolesti i treće, vrlo važno saznanje o tome koliko efikasno vakcina djeluje na ovaj soj“.\n„U nedjeljama koje su pred nama imaćemo više podataka o svim tim faktorima, koji će rezultirati odlukama koje će donijeti Fajzer, ali i vlade zemalja u cijelom svijetu“, rekao je Ozborn.\nNa pitanje koliko dugo će ljudima biti potrebno vakcinisanje odgovorio je da je to „vrlo teško dugoročno prognozirati s obzirom na to da niko sa sigurnošću ne može da predvidi kako će se virus razvijati u budućnosti“.\n„Po dosadašnjim naučnim saznanjima verovatno će nam i u predstojećim godinama biti potrebni određeni nivoi docepljivanja odrasle populacije. Nažalost ne znamo da li će se raditi o docepljivanju svakih šest mjeseci ili svakih godinu dana, kako to činimo u slučaju vakcinacije protiv raznih sojeva gripa“, kazao je Ozborn.


Ko će pobijediti u ratu s cijenama nafte – ASinfo Portal\nKo će pobijediti u ratu s cijenama nafte\nMOSKVA – Zlato, koje investitori tradicionalno smatraju sigurnim utočištem u vrijeme tržišnih turbulencija, moglo bi da bude “jedan od profitera” globalne panike na berzama izazvane rusko-saudijskim naftnim sukobom i epidemijom virusa korona, ocjenjuje direktor za istraživanja u kompaniji NKSTanalitika Alesandro Bruno.\n“Rusija bi vjerovatno mogla da izdrži krizu s cijenom nafte duže nego Saudijska Arabija, zahvaljujući finansijskoj politici Moskve u posljednjih nekoliko godina, posebno gimilanju rezervi zlata”, rekao je Bruno za Raša tudej.\n“Ne zaboravimo, Rusija i Kina su akumulirale velike količine zlata”, naveo je on i dodao da će “jedan od dobitnika u ovoj krizi vjerovatno biti zlato”.\nCijena zlata je premašila sedmogodišnji maksimum u ponedjeljak, skočivši iznad nivoa od 1.700 dolara za uncu, jer su se investitori okrenuli ulaganju u tu sigurnu imovinu nakon masovne rasprodaje akcija na berzama koju je pokrenuo strah od ekonomskih posljedica virusa korona i razlaz između OPEC-a i Moskve po pitanju još većeg smanjenja prozivodnje nafte.\nCijena ovog plemenitog metala konsolidovala se danas na nivou od 1.661 dolar za uncu.\nEvropska unija će učiniti sve u borbi protiv opadanja ekonomije\nBroj zaklanih goveda povećan za 208,6 odsto


Katalonci na protestima zbog uhapšenih zvaničnika – Haber.ba\nKatalonci na protestima zbog uhapšenih zvaničnika\nHiljade Katalonaca okupilo se danas ispred katalonskog suda u Barseloni zahtijevajući oslobađanje najmanje 12 zvaničnika koji su uhapšeni u vezi sa referendumom o nezavisnosti Katalonije koji je zakazan za 1. oktobar.\nKatalonske građanske grupe koje se zalažu za nezavisnost pozvale su na dugoročne ulične proteste protiv iznenadnih policijskih mjera prethodnog dana.\nPolicija je uhapsila katalonske vladine zvaničnike koji su osumnjičeni za koordinisanje referenduma, a zaplijenjeno je 10 miliona glasačkih listića.\nŠpanske vlasti protive se održavanju referenduma smatrajući ga nezakonitim.\nŠpanski premijer, Marijano Rahoj, upozorio je katalonske zvaničnike na “veću štetu” ako ne otkažu referendum, ali je regionalna vlada obećala da će referendum ipak održati.\nTeme:hapšenje, Katalonija, protesti, referendum, Španija


Obradović u Nišu: Pozivam lidere opozicije da povuku svoje izborne liste\nIzvor: JUGpress.com, 08.Jun.2020, 23:14\nOvi izbori su neustavni i nedomokratski i pozivam lidere opozicije da na ucestvuju na njima, porucio je Bosko Obradovic, predsednik Srpskog pokreta Dveri danas iz Nisa opozicinim stankama.\n„Pozivam kolege iz Pokreta slobodnih građana, Dosta je bilo, Nove stranke, Pokreta 1 od 5 miliona i Srpskog patriotskog saveza da povuku svoje izborne liste. Režim nema odgovor >> Pročitaj celu vest na sajtu JUGpress.com << na bojkot, do sada je uspeo da pokrije sve naše opozicione aktivnost kontra kampanjama, ali ne i bojkot, koji mu je najveća glavobolja. Ako se 21. juna priključe bojkotu, zadaćemo ključni završni udarac režimu, koji će morati da poništi izbore“, rekao je Obradović u svom obracanju medijima.\nObradovic je dodao da Dveri bojkotuju izbore na svim nivoima od republickih do lokalnih koji ce se odrzati 21.juna.Aktivisti su delili i material sa objasnjenjem zasto izbore treba bojkovati.\n“Sto se tice ujedinjene srpske opozicije u bojkotu za nas su izbori bili nedemokratski i pre pandemije korone , a nakon okoncanja vanrednog stanja postali su i neustavni, a ovih dana sa povecanjem novog broja zarazenih oni su i rizik za zdravlje gradjana jer pandemija i dalje traje”, kazao je Obradovic. “Ono sto ne razumem kod kolega iz opozicije koji zele na izbore zasto su spremni da daju legimitet izborima koji direktno krse Ustav. Imamo primer kako se izbori u demokratskim zemljama ne organizuju. Najpre smo imali izmenu izbornog zakona u izbornoj godini, potom smo nekoliko nedelja pre organizovanja izbora imali spustanje cenzusa i na taj canin se omoguci da u skupstinu ne udju samo SNS i SPS sto bi obesmislilo parlament, a vrhunac i najveci pravni skandal je to sto su izmenjena dva kljucna zakona, izbor narodnih poslanika i zakon o lokalnim izborima”, istako je Obradovic.\nOn je dodao da je ovo dovoljni razlog da Ustavni sud ponisti ove izbore, da opozicija I vlast sednu za sto I odrede datum novih izbora i uslovima da ti izbori budu zaista slobodni i pošteni.\n“Neću da komentarišem to da li su pojedini opozicionari dali reč i potpisali „Sporazum sa narodom“ da će bojkotovati izbore ukoliko ne bude uslova da oni budu slobodni i pošteni. Ne pozivam se ni na to da se učešćem na nedemokratskim izborima samo daje legitimitet jednom nedemokratskom režimu. Čak im ne skrećem pažnju ni na činjenicu da pandemija nove zarazne bolesti još traje i da svaki dan imamo veliki broj novozaraženih, što izbore čini veoma rizičnim po zdravlje građana”, naglasio je Obradović.\nOn je dodao da se „učešćem na ovakvim izborima saučestvuje u kršenju Ustava i stvaranju privida demokratije u Srbiji što je direktan put u još veću političku krizu.\n“To sto Ustavni sud cuti to je nama znak da imamo umiranje poslednje, istovremeno najvece drzavne, nezavisne pravne institucije. Mi kao politicari, strucnjai iz prava i mediji ne bi trebalo da cute da ovo krsenje Ustava”, dodao je Obradovic. “ Zati danas, ovde iz Nisa pozivam kolege da povuku izborne liste I stanu na stranu postovanja ustava. Ako su sada spremni da prekrse Ustav šta se onda od njih može očekivati u budućem sazivu lažne Skupštine Srbije, nastale na protivustavnim temeljima”, rekao je Obradović.\nOn je kazao da za njega lično izlaznost na predstojeim izborima nije nikakvo merilo.\n“U mnogim diktatorskim zemljama izlaznost je velika, ali to ne znači da ljudi slobodno glasaju. Koliku god izlaznost da ova vast obezbedi bilo ucenama ili krađom, ta izlaznost ne govori ništa.Mnogo više će govoriti broj ljudi koji će se opredeliti za bojkot jer ćeti ljudi biti temelj buduće demokratske Srbije”, rekao je lider Dveri.\nObradovic je dodao das u ovi izbori I neka vrsta testa za Evropsku uniju I medjunarodnu zajednicu.\n“Ako Evropska unija podrži režim Vučića to će biti kraj evropskih integracija. Kako možete verovati Briselu koji podržava diktaturu. Ako neki neki briselski komesar u nedelju 21. juna čestita pobedu Vucicu, to će biti kraj i izdaja prave demokratske vrednosti”, kazao je Obradović. “Svejedno je da li je ta podrška sa zapada ili sa istoka, jer se na taj način podržava jedan nedemokratski režiim”.\nBosko Obradovic je dodao i to da opoziciji nije data sansa da kaze sta ima u predizbornoj kampanji. Niko od opozicionih lidera nije mogao da dobije vreme da govor na medijima sa nacionalnom frekvenciom, posebno onim u Beogradu, te da su lokalni mediji ti koji brane cast srpskog novinarstva, u Beogradu imamo slom novinarske profesije, pre svega telavizija sa nacionlanom frekvencijom.\nJužneVesti.com: Obradović iz Niša pozvao opoziciju: Povucite liste za neustavne i nelegalne izbore\nJUGpress.com: Obradović u Nišu: Pozivam lidere opozicije da povuku svoje izborne liste


Izjava predsednika SANU i post moderni duh nacije\nPOST MODERNI DUH NACIJE\nKako izjava predsednika Srpske akademije nauke i umetnosti odslikava duh naše nacije i jednog vremena bez vere, ideala i nacionalnih vrednosti\nPuno se govori o bizarnoj i ničim izazvanoj izjavi izvesnog V. K., profesora Beogradskog Univerziteta i aktuelnog predsednika SANU.\nRazni među nama različito komentarišu ovaj izazivački istup na temu „faktički i formalno izgubljenog Kosova“ i „neophodnosti našeg priznavanja te činjenice“.\nPredsednik Srpske akademije nauka i umetnosti SANU Vladimir Kostić\nJa neću mnogo pričati o nečemu što je, i faktički i formalno, jasno kao dan u sramnom slučaju ovog politički i oportunistički insiprisanog „dizanja glasa“ prvog čoveka naše akademske elite.\nKo ne ume da, bez došaptavanja, odmah shvati štetne i tragične posledice jedne ovakve izjave u aktuelnom trenutku naše borbe za ostanak u (međunarodnim reflektorima obasjanom) kosovskom ringu – nasuprot niza ujedinjenih neprijatelja – taj ništa ne razume ili ga je baš briga za ono zbog čega su bez jauka umirali najbolji među njegovim i našim precima.\nZato hoću da kažem nešto drugo, a u direktnoj vezi sa ovom delikatnom temom (izdaje sopstvenog naroda i njegovih zavetnih ideala).\nKazaću ovde da je sve to što je pomenuti zvaničnik iz Akademije rekao SAMO LOGIČNA I NEIZBEŽNA POSLEDICA sveopšte sekularizacije srpsko-jugoslovenskog društva.\nNišta drugo, ništa iznenađujuće, ništa neočekivano.\nPrestanak vere u Boga (i važnost Čuda i Njegove Promisli) od strane najobrazovanijih srpskih umetnika, intelektualaca, oficira i političara je uzrok nerazumevanja „kosovske teme“ kao stvarno najvažnije za naš dalji opstanak i nekakvu budućnost srpskog naroda.\nOdustajanje od duhovne kulture, odricanje od molitvi i Liturgije, marginalizovanje srpskog hrišćanskog Predanja, prestanak odlazaka na hodočašća i stupanja svetosavskim Putem naše krštene i bogotražiteljske istorije i ne može drugačije, ni bolje da se završi od ovog strmoglava u bezdan bezbožničkog nihilizma (sa korupcijom i poniznošću umesto iskrene vere i viteške odanosti otadžbinskim Zavetima).\nEto im Darvina i Marksa, Lenjina i Tita, Krleže i Kiša, Bitefa i šarene parade, svih njihovih neznabožačkih i političkih totema kojim su nam premrežili zemlju i svest, pretvarajaći nas u primitivne (post-moderne) i bezumne urođenike sa demokratskom i ateističkom koskom u nosu.\nUmesto Jevanđelja i Kosovskog zaveta smo tako dobili „Poreklo vrsta“, „Manifest komunističke partije“, buđave šezdesetosmaške fraze i Konstantinovićevu cinkarošku „Filozofiju palanke“ (pisanu na nivou „Trećeg oka“), sa svim posledicama ovakve promene (i suštinske degradacije) ključnog duhovnog koda naše kulturne politike.\nSve decenijama rušeno i nakaradno građeno se sada, eto, dovršava i kruniše ovom bezočnom i beslovesnom izjavom pomenutog V. K. (koji ne zaslužuje da mu pomenem zauvek osramoćeno ime).\nAkademija nauka u umetnosti koja je svojevremeno proglasila za svog počasnog i najvažnijeg člana – nikog drugog do „najvećeg sina naših naroda i narodnosti“, prepariranog i polupismenog faraona J. B. T. – i ne zaslužuje boljeg predsednika od ovog nemuštog i politički korektnog stručnjaka za Alchajmera. Niti išta bolju državu od ove, što upravo priprema samoubilačku promenu Ustava i vekovnog (nekada časnog i gvozdeno-čvrstog) srpskog nacionalnog karaktera.\nU međuvremenu, a to je, ponavljam, preko 3 decenije, imao sam prilike da obiđem mnoge klinike, čak i da radim na nekim od najprestižnijih, i nigde nisam naišao na bolje balansirani čekić, čekić koji je u stanju da vodi lekara, umesto da on njime gospodari. Čini mi se i da je tokom moje profesionalne karijere čekić imao neki svoj autonomni život, neku svoju nezavisnu dijagnostičku mudrost, da je on, a ne ja izvlačio one znakove koje su nas usmeravali ka istini (mada smo, da budem iskren i on, a pogotovo ja, umeli i da grešimo).\n2015-10-21T19:38:46+02:0022 октобра, 2015|Društvo|\nAleksandar Zlatar 10/22/2015 at 22:28\nDa li smo osudjeni da čitamo nebulozne, isfrustrirane tirade Dragoslava Bokana, kome ni jedan sistem, ni jedan režim, a ni on sam sebi lično, nisu dobri i svi su drugi krivi za njegov lični moralni sunovrat? Njegova tobožnja predanost veri i Bogu sramota su za tu istu veru. Svi su drugi krivi i vernici i nevernici, i sistemi, i pojedinci, samo je on na ispravnom putu lične rehabilitacije, fanatički verujući da će na taj način sprati sve što je pogrešno učinio u životu. Ono što on nudi u svojim tekstovima daleko je od bilo kakve pozitivne, iskrene, prave vere. Vere po ubedjenju, ali ne i realnosti života koji živimo.


Rusija Archives - Bašta Balkana Magazin\nDjordje Popović 11. априла 2018. Nema komentara carevina, dinastija, društvene mreže, nikolaj romanov, projekat, romanovi, Rusija\nRetke fotografije porodice Romanov moguće je pogledati na internetu. Reč je o istorijskom poduhvatu namenjenom carskoj porodici koja je volela da se fotografiše.\nDjordje Popović 10. априла 2018. Nema komentara Era, grad, Rusija, Sergej Šojgu, Vladimir Putin\nZATVORENI PROSTOR Najava ruskog Ministarstva odbrane da će u blizini crnomorskog letovališta Anapa otvoriti vojnotehnološki grad Era uzburkala je zapadne medije i eksperte, koji u tome vide povratak prakse sovjetskih „zatvorenih gradova“, u kojima su se nalazile tajne naučne, industrijske i vojne ustanove. Tokom Hladnog rata, Sovjetski Savez je pokušavao da „stigne i prestigne […]\nRedakcija Magazina 5. априла 2018. 1 komentar ajvor roberts, AMerika, EU, Jugoslavija, NATO, Rusija, Slobodan Milošević\nZa Zapad Milošević je ratni zločinac, a za veliki deo Srba je pored toga i čovek koji je odgovoran za kolaps životnog standarda, izolaciju Srbije i gubitak teritorija na kojem su Srbi bili većina.\nRedakcija Magazina 1. априла 2018. Nema komentara largo, pravoslavlje, Rusija, Vladika Nikolaj Velimirović\nOd Kremlja do Sibira sniman je TV spot za pesmu „Vera večna, vera slavna, vera naša pravoslavna“ prema stihovima srpskog svetog vladike Nikolaja Velimirovića.\nDjordje Popović 5. марта 2018. Nema komentara Ostrvo, por-bažin, Rusija, Sibir, tvrđava, utvrdjenje\nIako pravilna struktura i ruševine na ostrvu Por-Bažin navode na zaključak da je reč o ostacima tvrđave ili zatvora, niko sa sigurnošću ne može da tvrdi čemu je služilo sibirsko ostrvo izgrađeno pre 1.300 godina.\nKarlovački beli Rusi i njihova sudbina na našem prostoru\nDjordje Popović 12. фебруара 2018. Nema komentara beli rusi, komunizam, oktobarska revolucija, petar nikolajevič vrangel, Rusija, Sovjetski savez, Sremski Karlovci, SSSR\nBeli Rusi su kao prognanici posle Oktobarske revolucije na ove naše prostore doneli posebnu kulturu koja je ovde zaživela i podigla ukupni kvalitet života.\nRedakcija Magazina 11. фебруара 2018. Nema komentara manastir, poseta, Rusija, shimonah, shimonah simon, vojlovica\nJednom čuh od neke bratije da su imali blagodat da upoznaju neke monahe iz Rusije na čelu sa shimonahom Simonom, ispovednikom koji je došao u Srbiju.\nTeslina Bašta 7. фебруара 2018. 2 komentara dmitrij kruk, knjiga, Milka Kresoja, Nikola Tesla, promocija, Rusija, ruski dom\nU sali Ruskog doma u Beogradu sa početkom u 18 sati, 8. februara će biti svečano otvoren dan ruske nauke uz program „Nikola Tesla i Rusija“.\nRedakcija Magazina 6. јануара 2018. Nema komentara Božić, kolač, Rusija\nRusi tradicionalno prave određene gurmanluke za praznike, a među njima je i božićni ruski kolač.\nRedakcija Magazina 29. децембра 2017. Nema komentara goran lazović, intervju, književnik, pesnik, Rusija\nJedinstvena knjiga i njen pisac, redak među retkima, svoj i drugačiji, otkriva svet koji isčezava oličen u živom susretu i toploj ljudskoj reči.\n1 2 3 … 99 Следеће »


Općina Novo Sarajevo obezbijedila 2250 paketa za socijalno ugrožene porodice i porodilje sa područja općine | Općina Novo Sarajevo\nOpćina Novo Sarajevo obezbijedila je 2250 paketa za socijalno ugrožene porodice i porodilje sa područja općine, koje su zbog donesenih mjera Kriznog štaba Federacije BiH spriječeni izaći iz svojih domova, a sve u cilju suzbijanja širenja korona virusa. Navedene aktivnosti provode se u okviru programa interventne pomoći za najugroženiju populaciju sa područja općine Novo Sarajevo.\nNa podjeli su angažirani predstavnici općinskog Štaba civilne zaštite, mjesnih zajednica i volonteri koji će dolaskom na kućnu adresu uručiti oko 1.750 prehrambenih paketa penzionerima-samcima koji imaju više od 65 godina, teško oboljelim pripadnicima boračke populacije, štićenicima Centra za socijalni rad Novo Sarajevo, korisnicima jednokratne pomoći, kao i djeci sa poteškoćama u razvoju, te 500 paketa porodiljama koje su trenutno na porodiljskom odsustvu.\nPodjela se vrši na osnovu evidencija Službe za socijalna pitanja, zdravstvo izbjeglice i raseljena lica, Službe za boračko-invalidsku zaštitu, Centra za socijalni rad Novo Sarajevo, Udruženja penzionera Novo Sarajevo, te prijava građana i etažnih vlasnika mjesnim zajednicama na području općine.\nŠtab civilne zaštite na čelu sa komandantom Općinskim načelnikom Nedžadom Koldžom obezbijedio je ovu skromnu pomoć sa željom da navedene kategorije što lakše prebrode ovo krizno vrijeme, a u skladu sa mogućnostima, te daljim razvojem ove krizne situacije i u narednom periodu Općina će nastojati pomagati onima kojima je to najpotrebnije.


Turk Telekom poražen od “fenjeraša“ pred dolazak Partizana – CG Vijesti\nTurci nisu uspeli da naprave dobru uvertiru pred duel sa crno-belima.\nEkipa Turk Telekoma, koja će u sredu u okviru drugog kola Evrokupa dočekati Partizan, danas je pretrpela treći poraz u pet odigranih kola turske Superlige.\nTim iz Ankare je danas izgubio od Petkim Spora rezultatom 71:59, a domaći su tokom čitavog toka meča imali blagu prednost koju su uspeli do kraja da zadrže.\nZanimljivo, ovo je Petkim Sporu prva pobeda u sezoni posle četiri uzastopna poraza.\nPobedničku ekipu predvodio je Formen sa 27 poena, a u Turk Telekomu istakli su se Herison sa 22, Džonson sa 14 i Doukins sa 10 postignutih poena\nPoluvreme: Zvezda se mučila, a onda je ušao Mozli…


Objavljeno: 10:27, 29. марта 2013.\nVIŠEGRAD, Direktor preduzeća „Hidroelektrane na Drini“ Mile Lakić potvrdio je danas da su poslije pripremnih počeli glavni radovi na sanaciji procurivanja vode ispod pregradne brane Hidroelektrane „Višegrad“.\n„Radi se o specifičnom projektu jedinstvenom u Evropi koji se najvećim dijelom finansira kreditom Evropske investicione banke i dijelom vlastitih sredstava“, naveo je Lakić.\nOn se nada da će glavni izvođač radova, austrijska firma „Štrabag“, uspjeti da spriječi procurivanje vode ispod brane koje je primijećeno još 1991. godine, samo dvije godine nakon puštanja u rad višegradske hidroelektrane.\nDirektor „Štrabagovog“ sektora inženjerskih konstrukcija za jugoistočnu Evropu Zoran Stojić rekao je ranije da je cilj da se procurivanje vode sa 15 smanji na pet metara kubnih u sekundi.\n„Najteže pred nama je zatrpavanje podvodnih kaverni injektiranjem i zaprečavanjem prodora vode ispod temelja brane, ali se nadamo da će radovi biti završeni u roku od 18 mjeseci“, rekao je Stojić.


Banjalučka pivara ostaje u Republici Srpskoj - Centralna | Iz srca...\nBanjalučka pivara ostaje u Republici Srpskoj\nBanjalučka pivara saopštila je danas da njeno sjedište ostaje u Republici Srpskoj, te je tako prekinula spekulacije da kompanija seli u Federaciju BiH.\n“Banjalučka pivara je otvoreno akcionarsko društvo koje kotira na berzi. Kontraverza koja se stvorila, u posljednjih nekoliko dana, nam veoma jasno pokazuje koliki je značaj ove kompanije za Republiku Srpsku što je i tačan razlog zašto nikad ne bismo razmotrili bilo kakav korak preseljenja sjedišta kompanije. Sve ove godine odnos sa zajednicom zasnivali smo na prijateljstvu i povjerenju. I tako ćemo i nastaviti”, izjavio je Nikolas Peni, generalni direktor Banjalučke pivare.\nKompanija ističe da konstantno radi na podizanju kvaliteta svojih proizvoda i kroz više od 400 društveno odgovornih aktivnosti na godišnjem nivou, kao jedan od najviših prioriteta poslovanja, postavlja potrebe lokalne zajednice.\nPrethodni članakBingo ide dalje: Gradit ćemo nove tržne centre širom BiH\nSljedeći članakPredsjednik Federacije BiH Marinko Čavara primio izaslanstvo Mladeži HDZ-a BiH


Hoće li korona naterati svet da stavi prst na čelo /video/ - Sputnjik Srbija\n03:17 08 Avgust 2020\nHoće li korona naterati svet da stavi prst na čelo /video/\n18:04 20.04.2020 Preuzmite kraći link\nZa samo nekoliko meseci zbog dosad nepoznatog virusa čitav svet je stao, opusteli su gradovi. Pretnja širenja zaraze poremetila je slobodno kretanje ljudi, robe i kapitala, zatvorila granice, a mnoge zemlje, među njima i Srbija, uvele su vanredno stanje.\nSvi planovi potrošačkog društva osuli su se kao kula od peska, blagodeti civilizacije stavljene su na čekanje, a sve su češća poređenja pandemije kovida 19 sa terorističkim napadima 11. septembra. Da li su kataklizmične prognoze preterane? Hoće li korona naterati ljude da stave prst na čelo i krizu shvate kao šansu da svet naprave boljim mestom za život? Hoće li karantinske mere ostaviti poguban trag na demokratiju?\nU emisiji „Svet sa Sputnjikom“ o ovoj temi govori dr Časlav Koprivica, profesor Fakulteta političkih nauka, a putem Skajpa iz Buenos Ajresa uključiće se književnik i publicista Branko Anđić.


Nežne fotografije prikazuju šta bebe sanjaju | CityMagazine\nTalentovani fotograf i majka dva dečaka, Anna Eftimie iz Kalifornije napravila je ovaj zanimljiv projekat u kojem je pokušala da ilustruje snove sasvim malih beba.\nRadoznala Anna Eftimie zapitala se kako bi izgledalo da je u stanju da vidi ono što njeni sinovi – kao i sve bebe – proživljavaju tokom svojih dugačkih svakodnevnih dremki. Ono što atmosferu na ovim fotografijama čini još detinjastijom i toplijom su kreda i tabla koje umetnica koristi da na jednostavan i efektan način prikaže ono što misli da se odigrava u glavama uspavanih mališana. U našoj galeriji možete pogledati kako je to uploviti u sanjarenje ovih preslatkih beba.\nŠta bebe sanjaju?Otvori galeriju\nKoncert mladih muzičara iz Japana i Srbije bebe · fotografije · kalifornija · kreativno · snovi


Normalizacija odnosa Beograda i Prištine neće stati\nPredsednik Izvršnog odbora Foruma za etničke odnose Dušan Janjić ocenio je danas da i „pored nervoze koja se širi Balkanom“, proces normalizacije odnosa Beograda i Prištine neće stati ali će se, kako je naveo, odvijati u turbulentnim uslovima.\nJanjić je na okruglom stolu, posvećenom procesu normalizacije Beograda i Prištine, istakao da sporazumi potpisani u Briselu i naročito njihova primena, predstavljaju veliki uspeh obzirom na tenzije koje su prisutne na Kosovu od početka 2015. godine ali, kako je rekao, i u Srbiji u poslednjih nekoliko nedelja.\n„Na Kosovu je 2015. godina krenula traumatično, prvim talasom izbeglica ka EU, što je otvorilo put onome što se danas dogadja na Koridoru 10, jer ti procesi su povezani. I u Srbiji poslednjih nedelja postoji nervoza, jer neki hoće da menjaju vlast bez izbora. Zato sporazumi iz Brisela i njihova primena predstavljaju veliki uspeh“, ocenio je Janjić u Beogradu.\nOn je kazao da Ustavni sud Kosova ne može dati negativan odgovor prilikom ocene ustavnosti sporazuma o Zajednici srpskih opština (ZSO) kao i da ta procedura ne može usporiti primenu sporazuma o ZSO.\n„Nije ZSO problem i uzrok već povod za političko odmeravanje snaga u Prištini. Početkom 2016. godine, održaće se parlamentarni izbori na Kosovu a partija Hašima Tačija DPK neće propustiti priliku da iskoristi proteste opozicije da ojača. Ipak, teško će na duži rok ZSO naći svoju funkciju“, ocenio je Janjić. Prema njegovim rečima, Srbiji su potrebne promene Ustava jer postoje mnogi nerešeni problemi, poput pitanja svojine ili regionalizacije.\n„Svakome kome je stalo do stabilnosti u Srbiji, jasno je da Ustav mora da se menja. Manipulacija je da je to potrebno da bi se priznalo Kosovo“, naveo je predsednik Izvršnog odbora Foruma za etničke odnose.\nZamenik direktora Vladine Kancelarije za Kosovo i Metohiju Damjan Jović izjavio je da je teško govoriti o normalizaciji odnosa „kada su ugrožene privremene institucije u Prištini“.\n„Dijalog prate kompleksne političke okolnosti jer je dugo vremena bilo potrebno da bi se formirale institucije u Prištini. Razgovore u Briselu pokrenula je Srbija kako bi problemi bili rešeni. Do sada smo razgovarali o nekih 50 tema a postigli dogovor o 26, pri čemu Srbija nema privilegije kao druga strana da selektivno primenjuje dogovoreno“, naveo je Jović.\nKako je istakao, Vlada Srbije će u narednom periodu usmeriti pažnju na implementaciju do sada postignutih dogovora sa Prištinom, pri čemu će jedan od prioriteta biti zaštita srpske kulturne baštine na Kosovo i Metohiji.\n„Slabo se implementiraju sporazumi postignuti u avgustu a ZSO mora biti formirana pre ili kasnije jer predstavlja najpouzdaniji mehanizam za ostvarivanje prava Srba na Kosovu i Metohiji. Više prava za srpsku zajednicu ne znači manje prava za Albance“, ocenio je Jović.\nKomentarišući pitanje promene Ustava, Jović je kazao da će „u nekom trenutku“ najviši pravni akt biti promenjen ali da aktuelna Vlada Srbije „neće menjati Ustav da bi priznala nezavisnost Kosova“.


Kako pomoćnik ministra poljoprivrede objašnjava smanjenje subvencija i to što mesecima kasne isplate – Portal NAŠE SELO\nPomoćnika ministra poljoprivrede, šumarstva i vodoprivrede Aleksandra Bogićevića pitali smo kako objašnjava smanjenje subvencija i to što mesecima kasne isplate subvencija iz ministarstva.\nEvo šta je on odgovorio.\nJUGpress: Zašto je smanjen podsticaj po hektaru za poljoprivredu za 1200 dinara, objašnjenje je da je cena nafte manja i da će se to pratiti i cena korigovati. Šta će biti ako cena skoči u periodu od mesec dana, a posle bude snižena?\nAB: Ako skoči cena nafte mi ćemo reagovati kao i pre dve godine. Vi znate da je povećano tada bilo na 5200 dinara po hektaru, tako da ćemo i ove godine isto. Znate kakva je situacija ne samo kod nas, nego i u celom svetu. Opet imamo velikih problema sa korona virusom. Ono što je najbitnije uz poljoprivredu i zdravu hranu, a to je zdravlje ljudi i ja molim da svi imamo razumevanja za ovu situaciju, čak i naši poljoprivrednici. Kao što smo i prošle godine reagovali dosta puta za sve one grupe poljoprivrednika koje su bile ugrožene, setite se samo imali smo rano povrće, problem stočarskih proizvoda, gde smo takođe reagovali, uveli uredbu kada je to stalo, dakle sve ono što bude iskakalo kao problem u tom pogledu će ministarstvo reagovati sa merama. Uvek će neko reći da je to malo, ali toliko možemo da pružemo u tom trenutku…\nJUGpress: Zar nije neobično da se svima pomaže da prebrode ovu krizu, a samo se podsticaj za poljoprivrednike smanjuje?\nAB: Ponavljam, isto ćemo reagovati i ako bude skočila cena nafte, reagovaćemo nekom uredbom. Vlada Republike Srbije pomaže svim građanima kroz razne vidove pomoći. Ministarstvo poljoprivrede omogućava nekoliko vidova subvenicija koja su na raspolaganju. Ja znam šta vi mene pitate, ali Vlada Republike Srbije na čelu sa predsednikom Republike Srbije aleksandrom Vučićem je svakom građaninu dala po 100 evra, sada ide po 60 evra, pa privreda koja je imala velike gubitke. Mi kao poljoprivredna zemlja smo imali gubitke, ali smo bili spremni i to je taj rad u zadnje 3-4 godine koji je doprineo tome da budemo spremni za ovu situaciju. Sve je bilo kako treba i imali smo sve namirnice potrebne za život, čak smo i izvozili i pomaglai zemljama koje su od nas tražile pomoć. U poljoprivredu se ulaže, pogotovu u zadnjih 4-5 godina, dosta sredstava je izdvojeno… Svi mogu da konkurišu, e sad, što je neko lenj pa neće da konkuriše, ili nema finansijskih sredstava… Sve je do čoveka da li hoće da radi ili neće. Na žalost, kod nas je dosta ljudi koji neće rade, ne kažem da je to za ovaj kraj specifično, ovde su vredni i radni ljudi, ali ne možete očekivati da stalno kukate da vam nešto padne s neba. Mislim da je to vreme prošlo, a da je država tu da pomogne.\nJUGpress: Dolaze nam primedbe od registrovanih poljoprivrerdnih proizviođača da su subvenicije ministarstva za prošlu godinu kasnile. Da li je to tačno i zašto su kasnile te subvencije?\nAB: U narednih mesec dana ćemo isplatiti sve. Imali smo tehničkih poteškoća, jer kada dobijete 160.000 zahteva od jednom, a morate da ispoštujete preproruke za rad od kuće, broj zaposlenih koji moraju da budu na poslu i koji ne moraju, veliki broj zaposlenih je imao korona virus, mislim da je situacija takva da treba imati razumevanja. Ljudi treba da imaju razumevanja, a država će sve ono što je obećala isplatiti. Svi su u probelmu, čitav svet, ne samo mi. JUG PRESS\nTagged novac, subvencije\nUskoro bi, po najavi potpredsednice Vlade Srbije i ministarke rudarstva i energetike Zorane Mihajlović, trebalo očekivati pripremu posebnog zakona u oblasti obnovljivih izvora energije. Namera je da se oni koriste mnogo više nego sada, s obzirom na to da Srbija u toj oblasti ima veliki potencijal, a planirano je i osnivanje velikog fonda za energetsku […]


RTS :: Majami nadigrao Filadelfiju za finale Istoka\nKošarka Majami nadigrao Filadelfiju za finale Istoka\npetak, 13. maj 2022, 06:08 -> 07:27\nKošarkaši Majamija pobedili su Filadelfiju sa 99:90 na gostovanju i sa 4:2 u pobedama plasirali se u finale Istočne konferencije. Pobednički tim je do pobede predvodio Džimi Batler koji je bio najefikasniji igrač meča.\nVeć od samog starta meča gosti su preuzeli inicijativu i vodili igru ka sigurnoj pobedi, a domaćini su samo u finišu prvog poluvremena uspeli na kratko da se približe izjednačenju.\nTimu Filadelfije je već posle tri minuta igre ostao bez povređenog Denijela Grina, a Majami je uspeo da zaustavi i dvojac Džoela Embida i Džejmsa Hardena.\nEmbid je ponovo bio najefikasniji u timu domaćina ali sa učinkom daleko slabijim od svog uobičajenog proseka, pa je meč završio sa 20 postignutih poena uz 12 skokova i 3 asistencije, a Harden je dodao 11 ubačenih poena uz devet asistencija i četiri skoka.\nNa drugoj strani u pobedničkom timu njihov učinak je prevazišao Džimi Batler koji je meč završio kao najefikasniji igrač sa 32 poena uz osam skokova i četiri asistencije, a pratio ga je Maks Štrus sa 20 poena uz 11 uhvaćenih lopti i pet asistencija.\nU drugoj sinoć odigranoj utakmici Dalas je ubedljivo nadigrao Finiks sa 113:86 za izjednaćenje u seriji na 3:3, a opet ih je predvodio odlični Luka Dončić.\nPokuševski se ne snalazi na poziciji centra, tripl-dabl Gidija\nPokuševskom ne odgovara "petica", nestvaran debi drugog Oklahominog "tornja"\nNikola Jović nakon potpisa debitovao za Majami\nIgor Kokoškov pomoćni trener Bruklina\nSerhio Ljulj ostaje "kralj" do 2024. godine


Културни центар Крушевац - Добродошли! - Mrkonjić posetio galeriju Milića od Mačve\nMrkonjić posetio galeriju Milića od Mačve\nPo završetku razgledanja novoizgradjenje ulice Cara Lazara u Kruševcu, Milutin Mrkonjić, ministar za infrastrukturu Vlade Republike Srbije je posetio galeriju Milića od Mačve *KOSOVO PRVI PRAG SRBIJE* gde je od Kulturnog centra Kruševac dobio monografiju galerije.\nZahvaljujući se na dobijenom poklonu, oduševljen izloženim eksponatima i vizuelnim izgledom same galerije, javno se zahvalio na prijemu i obećao pomoć u rekonstrukciji grejanja u galeriji. Njegovu ideju podržao je i direktor Kruševac puta i javno obećao donaciju Kulturnom centru za grejanje u galeriji Milića od Mačve.\nMinistar Mrkonjić razgleda monografiju galerije Milića od Mačve\n09.12.2009. godine Milutin Mrkonjić, ministar za infrastrukturu Vlade Republike Srbije, posetio je grad Kruševac. Ministra su dočekali Vladimir Tasić - predsednik SPS-a Kruševac sa saradnicima, Desimir Pavlović - gradonočelnik i Radojica Milosavljević - zamenik gradonačelnika sa saradnicima i zajedno sa njim obišli izgradjene saobraćajnice u Gradu Kruševcu.\nPo završetku obilaska seoskih gradilišta ministar Mrkonjić je obišao novozgradjenu ulici Cara Lazara u Kruševcu i galeriju Milića od Mačve.


Educentar - edukacija - tečajevi, seminari i ostali edukativni programi Komercijalist - prekvalifikacija Educentar - edukacija - tečajevi, seminari i ostali edukativni programi Komercijalist - prekvalifikacija\nKomercijalist - prekvalifikacija\nKomercijalist kao program 4. stupnja srednje škole predstavlja ekonomski orijentirano zvanje, koje je po prirodi dosta dinamično i aktivno.\nKomercijalist kao osoba obavlja poslove nabave, prodaje i organizacije trgovačkog poslovanja u poduzeću. Ukoliko je zaposlen u trgovačkom poduzeću odnosno društvu, posreduje robom između proizvođača i njihovih krajnjih korisnika. Ukoliko prodavač radi u poduzeću koje se bavi proizvodnjom, onda on nabavlja i kupuje sirovine, materijale i poluproizvode s ciljem njihove daljnje prerade, obrade ili dorade u konačne proizvode te prodaje.\nPosjećujući potencijalnog klijenta, komercijalisti predstavljaju potrebe kupaca i definiraju na koji način njihova roba ili usluga može zadovoljiti te potrebe.\nDetalje možete provjeriti na web destinaciji: https://libar.ba/zanimanje/prekvalifikacija-komercijalist\nPoštovani, molim vas da mi dostavite više informacija o edukaciji - Komercijalist - prekvalifikacija: 1. cijena 2. mogućnost plaćanja 3. datum početka nastave/predavanja 4. osobni podaci - ostavljanjem osobnih podataka (ime i broj telefona) olakšat ćete edukativnoj ustanovi da Vas kontaktira Lijep pozdrav


Zajednica Opština Crne Gore » Blog Archive » Održana VI sjednica Nacionalnog savjeta za obuku u lokalnoj samoupravi\nSjednici Nacionalnog savjeta prisustvovali su članovi: pomoćnik ministra unutrašnjih poslova Mladen Jovović, predsjednik opštine Danilovgrad Branislav Đuranović, direktorica Uprave za kadrove Svetlana Vuković, pomoćnica direktorice Uprave za kadrove Jadranka Đurković.\nPored članova Nacionalnog savjeta, sjednici su prisustvovali i generalni sekretar Zajednice Rajko Golubović i njegov pomoćnik Ljubinka Radulović.\nNacionalni savjet za obuku u lokalnoj samoupravi razmatrao je i usvojio godišnji Izvještaj o obukama u lokalnoj samoupravi u 2011. godini i donio Plan obuka za period februar-april 2012. godine.\nPlanom obuka planirano je da održi 9 obuka za zaposlene u lokalnoj samoupravi, na sljedeće teme: “Upravljanje ljudskim resursima”, “Revizija budžetskih sredstava u lokalnoj samoupravi” i u oblasti borbe protiv korupcije obuka na temu “ Plan integriteta”. Obuke će se održati u Podgorici, Bijelom Polju i Baru u terminima koji će biti dogovoreni sa predavačima.\nUprava za kadrove i Zajednica opština, u cilju planiranja i organizovanja obuka za naredni period, pripremiće upitnike koje će dostaviti svim opštinama, na osnovu kojih će utvrditi prioritene obuke i lokalne službenike i namještenike koji će pohađati obuke.\nIzvještaj o obukama u lokalnoj samoupravi (.pdf)\nPlan obuka za lokalnu samoupravu za period februar-april 2012. (.pdf)


Završena treća runda razgovora o Kosovu - Klix.ba\nSvijet Završena treća runda razgovora o Kosovu\nZavršena treća runda razgovora o Kosovu\n22.10.2007. u 21:27\nU Beču su danas završeni direktni razgovori Beograda i Prištine o Kosovu. Nakon današnjih razgovora slijedi još jedna runda pregovora, i to najvjerovatnije 5. novembra, također u Beču, saopćila je "trojka" koju čine posrednici EU Wolfgang Ischinger, SAD-a Frank Wiesner i Rusije Aleksandar Bocan Harčenko.\nNakon toga bi, prema nekim špekulacijama, došlo do neke vrste pauze u pregovorima, prvenstveno zbog kosovskih izbora koji su zakazani za 17. novembra.\nNa početku pregovora obje strane trebalo je da nastave s obrazlaganjima svojih prijedloga o budućem statusu Kosova. Ta su izlaganja počela na prvom susretu u New Yorku. Beograd je trebalo da nastavi s obrazlaganjem prijedloga o suštinskoj autonomiji, a prištinska delegacija svoj međudržavni ugovor između Srbije i Kosova kao dvije nezavisne države. Nakon toga, tema je trebalo da bude prijedlog "trojke" od 14 tačaka, kao druga tačka dnevnog reda, javio je B92.\nMeđutim, zvanični Beograd je već na neki način dao svoj odgovor na dokument "trojke", tokom odvojenog susreta s njenim članovima Wolfgangom Ischingerom, Frankom Wiesnerom i Aleksandrom Bocan Harčenkom.\nDelegacija Prištine bila je zadovoljna razgovorom s "trojkom" jer smatra da je veći dio stavova zvanične Prištine sadržan u dokumentu.\nPremijer Kosova Agim Čeku izjavio je nakon današnjih pregovora s Beogradom u Beču da je ponuda Beograda za status Kosova okrenuta prošlosti, dok se ovdje pregovara o budućnosti Kosova, Srbije i regiona.\nČeku je naveo i da su dvije strane daleko jedna od druge, kao i da Srbija predlaže bivši, a ne budući status Kosova. "Imamo dva različita\nkoncepta, jedan vezan za prošlost, drugi vezan za budućnost", rekao je Čeku.\nOn je podsjetio i da je Srbija u historiji već nekoliko puta odbijala sporazume koji su joj nuđeni, poput Plana Z4, sporazuma iz Rambouilleta itd.\n"Ishod ovoga što nude je mnogo gori nego što im je ponuđeno u Ahtisaarijevom paketu. Još imaju vremena da prihvate Ahtisaarijev plan kao nabolje moguće rešenje", istakao je Čeku i pozvao Beograd da ne gleda unazad već u budućnost, odnosno da uči iz prošlosti.\nČeku smatra i da Beograd i Priština ne treba da se slože oko nezavisnosti, jer je to već razmatrano i dogovoreno i podržano od većeg dijela međunarodne zajednice:\n"Ono što mi nudimo je da razvijemo normalne odnose i nudimo taj koncept gdje možemo da uspostavimo neki dogovor, a ne da trošimo vrijeme oko stvari gdje ne možemo da se složimo", zaključio je Čeku.\nOn je pojasnio i da Beograd i Priština treba da razgovaraju o normalnim odnosima koje treba da razvijaju u budućnosti.\nPortparol kosovskog pregovaračkog tima Skender Hiseni izjavio je da zvanična Priština želi da Kosovo bude nezavisno, ali sa stolicom u UN-u, jer je, kako je rekao, to nešto o čemu se ne pregovara.\nPortparol Hiseni je ponovio poziciju pregovaračkog tima kosovskih Albanaca da će se ovaj period završiti izvještajem međunarodne posredničke trojke 10. decembra.\nNakon sastanka novinarima se obratio i lider Demokratske partije Kosova Hašim Tači koji je ponovio stav Prištine da je kraj razgovora o budućnosti Kosova onaj koji je postavila trojka Kontakt grupe.\n"Deseti decembar krajnji je rok za sastanke Beograda i Prištine, a poslije toga je vrijeme odluke za nezavisnost Kosova i kvalitativno priznanje međunarodne zajednice", kazao je on.\nTači je objasnio i da se, osim o dokumentu, na sastanku s "trojkom" razgovaralo o narednom periodu, odnosno o dnevnom redu budućih sastanaka.\nMinistar za Kosovo i metohiju Slobodan Samardžić izjavio je nakon razgovora sa međunarodnom posredničkom trojkom da je Beograd na sastanku predstavio svoj dokument koji predstavlja odgovor na već izloženi dokument trojke.\nPo njegovim riječima, i dokument Beograda sadrži 14 tačaka, odnosno odgovora na svaki stav "trojke". Glavna primjedba Beograda odnosi se na činjenicu da se u dokumentu "trojke" ne spominje Rezolucija 1244, kao ni međunarodnopravni kontekst ovih pregovora.\nU prijedlogu Beograda od 14 tačaka prvenstveno se insistira na poštovanju Rezolucije 1244, ali i na pravnom okviru cjelokupnih pregovora. Jedan od bitnih detalja za Beograd jeste i rješavanje mirnim putem sporova između Prištine i Beograda, na čemu trojka insistira u svom dokumentu. Na to, međutim, Beograd dodaje da treba da stoji i da se svaka strana treba uzdržati od svakog jednostranog akta.\nBitan detalj u dokumentu posredničke "trojke" jeste da Beograd više neće vladati Kosovom. Beograd smatra da to ne može tako pisati, već da treba da bude definirano da Beograd može da upravlja onim oblastima kojima želi i da to bude definirano sporazumom, kao i da sporazumi treba da definiraju oblasti koje bi bile prepuštene Prištini.\nBeograd, na primjer, insistira na zadržavanju vanjske politike i čuvanju granica, jer smatra da su to nadležnosti koje se direktno tiču suvereniteta Srbije.\nSamardžić je prenio da je "trojka", međutim, u razgovoru, ponovila da sve ostaje u okviru Rezolucije 1244.\nOn je naveo i da je sastanak sa "trojkom" produžen, jer se Beograd ne slaže u vezi s mnogim pitanjima koja su navedena u dokumentu trojke. "Mislimo da treba raditi na tom dokumentu i da treba biti potpuno otvoren“, rekao je Samardžić.\nMinistar inostranih poslova Vuk Jeremić rekao je da je glavni utisak da su pregovori sada ušli u presudnu fazu.\n"Ton je sada ozbiljan, razgovara se o implikacijama na pregovarački proces", kazao je Jeremić, dodajući da je to razlog za produžavanje sastanka.\n"Mislim da je popodnevni sastanak sa Prištinom veoma važan, jer ono što na kraju izađe sa tog sastanka, možda ne dogovoreni papir ili neki principi, već atmosfera i usmjerenost gdje dalje od 22. oktobra ka sljedećoj rundi, ka sljedećem skupu tačaka u kojima može biti postignut sporazum“, rekao je Jeremić.\nKada je riječ o stavu "trojke" da Beograd više neće vladati Kosovom, Jeremić je ponovio da Beograd želi da zadrži suverenitet svoje zemlje i da je neprihvatljivo da Beograd Prištini prepusti nadležnosti koje zadiru u suverenitet i teritorijalni integritet Srbije.\nPredstavnik Evropske unije u "trojci" Wolfgang Ischinger izjavio je pred početak današnjih pregovora da je "trojka" izašla s dokumentom od 14 tačaka kako bi se ušlo u novu fazu pregovora i da je tim dokumentom "trojka" preuzela inicijativu.\n"Bio bih veoma iznenađen kada bi bilo lako", rekao je Ischinger i rekao da je do sada učinjen veliki napredak, od faze kada su se na pregovorima čule samo parole, do sadašnjih suštinskih razgovora.\nIschinger je podsjetio da se poslije 10. decembra završava mandat međunarodne posredničke trojke i da je njen zadatak da tog datuma podnese izvještaj, a da onda vlade zemalja treba da odluče šta hoće ili neće da urade.\n"Nije moj zadatak da nagađam, rekli smo da ćemo pregovore voditi iza zatvorenih vrata i ne želim da iznosim razmišljanja", objasnio je Ischinger.\nPrema njegovim riječima, moguće je napraviti napredak, ali je za to potrebna politička volja. "Nisam frustriran jer nijedna strana nije blokirala pregovore. Vjerovatnoća da se uz posredovanje 'trojke' postigne dogovor manja je od one da neće biti rješenja", rekao je Ischinger.\nIschinger je pred početak današnjih pregovora razgovarao samo s novinarima agencija AP, Rojters, AFP i APA, dok ostalim novinarima nije bilo omogućeno da uđu na početak pregovora.\nNa pitanje šta ako ne bude dogovora do 10. decembra, Ischinger je rekao da "trojka" onda može da ide na godišnji odmor, a da proces preuzima Kontakt grupa.


Danas održan Sajam zapošljavanja u Kuli – BALKAN TV NOVI SAD\nHomeVestiDanas održan Sajam zapošljavanja u Kuli\nNa Sajmu zapošljavanja, koji je danas održan u Kuli, oko 25 poslodavaca je ponudilo više od 300 radnih mesta, a sajam je obeležila velika zainteresovanost nezaposlenih lica i po prvi put ponuda kompanija čiji su fabrički pogoni u izgradnji.\nNajveći broj radnika traži kompanija „Fiorano“, koja trenutno gradi fabrički pogon u industrijskoj zoni u Kuli, kao i kompanija „Euroin“, koja takođe gradi fabriku u Kuli, a traži oko 100 radnika , dok je kompanija „Seveplant“ već počela sa radom.\nSajam zapošljavanja je održan u prostorijama Mađarskog kulturnog centra „Nepker“, a organizovala ga je Nacionalna služba za zapošljavanje i opština Kula.\nPrema rečima predsednika Skupštine opštine Kula Velibora Milojičića bez uređene industrijske zone opština Kula nije bila u mogućnosti da privuče investitore, da je sada upravo najveća potražnja iskazana za kompanijom „Fiorano“, koja planira da tokom septembra 2018. godine počne sa radom i ukupno zaposli 300 radnika. On je rekao da je važno to što pored novih kompanija koje grade svoje fabričke pogone, i neke postojeće firme iskazuju potrebe za novim zapošljavanjem radnika.


Pitanja i odgovori sa advokatskom kancelarijom „VUK Poreski Advokati“\nP1: Koja je najveća prednost, sa poreskog aspekta, za međunarodne kompanije koje se bave video produkcijom u Srbiji?\nJedna od ključnih prednosti srpskog tržišta je povoljan poreski režim. Postojeći finansijski i poreski podsticaji za nove investicije su značajni, posebno za velike kompanije i projekte. Najveća prednost u pogledu oporezivanja su povoljne poreske stope, imajući u vidu da su i dalje među najnižim u Evropi (opšta stopa PDV je 20%, snižena stopa PDV je 10%, porez na dobit pravnih lica je 15%, porez na dohodak građana 10%). Uz to, srpski privredni subjekti plaćaju porez na ukupnu dobit, dok inostrani privredni subjekti plaćaju porez samo na dobit koju ostvare na teritoriji Srbije. U tom pogledu, srpski privredni subjekti imaju pravo na poreski kredit u Srbiji u visini iznosa poreza na dobit koji su platili u inostranstvu. S druge strane, inostrani privredni subjekti koji ne vrše promet dobrima i uslugama u Srbiji, mogu, pod određenim uslovima da traže refakciju PDV za dobra koja su nabavili, kao i usluge koje su koristili u Srbiji.\nP2: Da li postoje neki drugi podsticaji ili opcije za optimizaciju poreskog troška u Srbiji od kojih bi filmske ekipe potencijalno mogle da imaju korist?.\nMinistarstvo ekonomije Republike Srbije je 2015. godine usvojilo Uredbu o podsticajima investitoru da u Republici Srbiji proizvodi audiovizuelno delo. Ovakav potez potpomaže srpsku ekonomiju podsticanjem domaćih i inostranih investicija u oblasti audiovizuelnih radova i čini Srbiju jednom od najatraktivnijih filmskih destinacija u jugoistočnoj Evropi. Program predviđa da se podsticajna sredstva ostvaruju u iznosu 20% od kvalifikovanih troškova u Republici Srbiji za igrane filmove, TV filmove, TV serije, animirane filmove i vizuelne efekte, televizijske reklame i dokumentarne filmove. Troškovi koji se smatraju kvalifikovanim, uključuju kupljena dobra i korišćene usluge u Srbiji, upotrebu lokacija, plaćanje članova ekipe i naknade autorskih prava pojedincima koji su rezidenti Srbije, kao i strancima koji imaju boravak od najmanje godinu dana na teritoriji Srbije. Poreski tretman gubitaka predviđa da se poreski gubitak utvrđen u poreskom bilansu može preneti na račun dobiti utvrđene u poreskom bilansu iz budućih obračunskih perioda, ali ne duže od pet (5) godina.\nP3: Postoje li neki posebni ugovori ili bilateralni sporazumi u vezi sa oporezivanjem koji podstiču različite države da više rade sa Srbijom? .\nSrbija je već zaključila značajan broj takvih sporazuma. U cilju izbegavanja dvostrukog oporezivanja, Srbija je do sada potpisala odgovarajuće sporazume sa 59 država. Osim toga, Srbija je potpisala i sporazume sa 12 država o reciprocitetu u pogledu refakcije PDV za lokalno kupljena dobra i korišćene usluge.\nP4: Iz vašeg iskustva, šta je to što međunarodni klijent (iz bilo koje industrije) najviše ceni kada obavlja poslovnu delatnost u Srbiji?.\nPrvo, međunarodni klijenti cene što je radna snaga u Republici Srbiji visokoobrazovana, prati savremene trendove, u toku sa tehnologijama, prilično vešta, i sa razumnim očekivanjima u pogledu zarade. Štaviše, tokom proteklih godina je uspostavljeno i poverenje u adekvatan tretman stranih investitora u Srbiji. Povoljan geografski položaj je takođe važan, usled kojeg se do Srbije lako stiže vazdušnim, vodenim ili kopnenim putevima, a svaka pošiljka može da stigne do bilo koje lokacije u Evropi u roku od 24 sata.\nObjavljeno: 26. septembar 2017. godina, Srpska filmska asocijacija, „Produkcijski vodič za Srbiju 2017“


Pojačana kontrola saobraćaja do 16. decembra – RTV SUNCE Arandjelovac\nHome » Aranđelovac » Pojačana kontrola saobraćaja do 16. decembra\nin Aranđelovac 11/12/2018\nNa teritoriji čitave Srbije, saobraćajna policija počela je pojačanu kontrolu vožnje u alkoholisanom stanju i pod dejstvom psihoaktivnih supstanci. Akcija će trajati do 16. decembra.\nU akciju је uključeno svih 29 članica mreže saobraćajnih policija Evrope, među kojima je i Srbija. Pomoćnik komandira Milan Galić kaže da su kontrole pre svega preventivnog karaktera, kako bi se sprečile nesreće i nezgode do kojih bi moglo da dođe usled vožnje u alkoholisanom stanju.\nRTV (Aleksandar Korom)\n„Svaka kontrola vozača, odnosno vozila podrazumeva i obavezno alkotestiranje. Podvukli bismo i to da vožnja pod uticajem alkohola ne samo da negativno utiče na čulo vida i brzinu reakcije, već i na pogrešno rasuđivanje, što dovodi do činjenja nekih drugih saobraćajnih prekršaja kao što su neprilagođena brzina, nedozvoljena brzina, nekorišćenje sigurnosnog pojasa, upotreba mobinog telefona i drugo“, upozorava Galić.\nSkoro 2 hiljade vozača isključeno je iz saobraćaja zbog vožnje pod dejstvom alkohola, a njih 400 zadržano je na trežnjenju zbog velikog procenta alkohola u krvi, tokom iste prošlogodišnje akcije, podaci su koje navodi MUP Srbije.\nPrethodna: RTV SUNCE – PROMOCIJA KNJIGE “SRPSKA PRIČA“\nSledeća: I dogodine 100.000 vaučera za odmor u Srbiji


Decembar 03, 2020 16:19\nDesetak domaćih velikih privrednika već je dalo planove investicija za 2021. godinu, što daje neku vrstu optimizma da biznis smatra kako mora dalje da se razvija bez obzira na okolnosti, izjavio je predsednik Privredne komore Srbije (PKS) Marko Čadež.\n"Najavljene investicije ''Eliksira'', MK grupe, ''Mojih brendova'', ''Matijevića'' i drugih dovešće do rasta našeg izvoza", ocenio je Čadež na panelu održanom u okviru Samita poslovnih lidera, saopštila je PKS.\nDodao je da male ekonomije koje nemaju velikih mogućnosti na finansijskom tržištu moraju da nađu sopstveni put ekonomskog opstanka i da prežive ovaj period, očuvaju zaposlenost i privredni potencijal.\nNaši privrednici treba da animiraju strane investitore da razvijaju zajedničke projekte u Srbiji i regionu, dok država treba da podstiče razvoj malog i srednjeg biznisa, smatra direktor "Mojih brendova" Andrej Jovanović.\n"Sada treba ulagati. Ovo je tajming za to. Svima predlažem da budu hrabri u tome", rekao je Jovanović.\nDodao je kako su investicije najpragmatičniji put da se ostvari neki cilj, jer imamo potencijala i mogućnosti za to uprkos tome štio naredna godina neće biti laka za privredu.\nDržava ne treba da beži od zaduživanja, a taj novac treba uložiti u razvojne projekte kao što su infrastruktura i građevinarstvo na kojima bi bio angažovan veliki broj ljudi, što bi održalo zaposlenost, smatra Jovanović.\nFormirano Koordinaciono telo za nastup Srbije na izložbi "Ekspo 2020 – Dubai“ 12\nNove saobraćajnice poboljšaće saradnju Srbije i Mađarske 13


PUTOVANJA – MIVEX BEOGRAD\nTuristička agencija “MIVEX” je specijalizovana za organizaciju i realizaciju putovanja, koja u saradnji sa našim potencijalnim korisnicima usluga, zajedno osmislimo i realizujemo. Takvom interakcijom želimo da zadovoljimo potrebe i želje naših putnika. U proteklom periodu, realizovali smo mnoštvo putovanja na različitim destinacijama i pravcima. Izdvojili bi smo neka putovanja, na kojima smo imali najviše putnika i na kojima smo zabeležili mnoštvo pozitivnih utisaka.\nDivčibare JEDNODNEVNI IZLET- ZIMSKE RADOSTI NA SNEGU\nDivčibare SRETENJSKI RASPUST\nDivčibare SPORTSKO REKREATIVNI KAMP\nRAJAC SPORTSKO REKREATIVNE AKTIVNOSTI U PRIRODI – KAMP\nRAJAC SRETENJSKI RASPUST\nRAJAC JEDNODNEVNI IZLET- ZIMSKE RADOSTI NA SNEGU\nRAJAC SPORTSKO REKREATIVNE AKTIVNOSTI U PRIRODI – IZLET\nRAJAC 2 dana – vikend\nMANASTIR MESIĆ-manastir je sagrađen u juguiistočnom delu Banata,na 13km od Vršca,u blizini istoimene reke,pa otuda i naziv manastiru. Po predanju potgnut je 1033.god.,od strane Svetog Kirila i Metodija,a po drugom predanju manastir je podigao Arsenije Bogdanović 1225.god.koga je Sveti Sava poslao iiz manastira Hilandar i postavio ga za iigumana ovog manastira….Opširnije…\nJednodnevno putovanje / Beograd–Manastir„PRIVINA GLAVA“-Šid -VU„Morović“- Beograd\nManastir Privina glava, je najzapadniji manastir od svih 16 fruškogorskih manastira. Manastir se nalazi u krajnjem zapadnom delu Fruške gore, oko pet kilometara severoistočno od grada Šida, pored istoimenog sela Privina Glava, nekadašnjeg Prnjavora. Manastirska crkva posvećena je Saboru Svetih Arhangela. Opširnije…\nProgram u pripremi….\nJednodnevno putovanje /Vojvođanska VENECIJA sa sedam jezera / PRELAZAK DUNAVA SKELOM / BEOGRAD–BELA CRKVA-VRAČEVGAJSKO JEZERO- PALANKA-RAM-SREBRNO-JEZERO-BEOGRAD\nSadašnja Bela Crkva, kao kulturni, privredni i politički centar nastala je 1717. godine. Osnovao ju je grof Merci organizujući masovnu kolonizaciju Nemaca iz Franačke, Švapske, hesenske i virtemberške provincije sa Rajne. U ovom gradu ljudi su se bavili skoro svim zanatima, trgovinom, a naročito vinogradarstvom i proizvodnjom kvalitetnog vina.Godine 1742. Belu Crkvu naseljavaju Srbi, a nešto kasnije Rumuni, Jevreji, Romi, Mađari, Česi i druge nacionalnosti. Ipak sve do Drugog svetskog rata većinsko stanovništvo bilo je Nemačko. Opširnije…\nJednodnevno putovanje / Umetnost, skrivena lepota, antika, istorija… blizu nas / BEOGRAD–SMEDEREVO (Vila dinastije Obrenović ’’Zlatni breg’’)-POŽAREVAC (Muzej ’’Barili’’-Narodni muzej-Saborna crkva-Okružno zdanje-Spomenik M. Obrenoviću)-LJBIČEVO (Ergela)-KOSTOLAC (Viminacijum)-BEOGRAD\nSMEDEREVO-Vila dinastije Obrenović ’’Zlatni breg’’: Knjaz Miloš Obrenović kupio je 1829. godine imanje od 37 hektara u Smederevu. Najpre je sagrađen podrum za vino koje je knjaz izvozio i na evropsko tržište, a letnja rezidencija sazidana je 1897. godine. Pravi dvorski život ustanovljen je za vreme kralja Milana i kraljice Natalije, kada su u letnjikovcu priređivane zabave, okupljali se poznati umetnici tog vremena. Ovde je, prema predanju, kraljica Natalija saznala za venčanje svog sina Aleksandra sa Dragom Mašin. Opširnije…\nJednodnevno putovanje /Jesenja rapsodija u gradu,Kikindi, središtu civilizacije, od praistorije do danas, kulture i umetnosti. Gradu mira i tolerancije, tihe poezije Mike Antića, gde i sove-ušare nađu svoj spokoj, gde ludaja ima svoje dane…\nNa severoistoku Srbije, nedaleko od granice sa Rumunijom nalazi se Kikinda, grad i administrativni centar istoimene opštine kao i severnog Banata. Tokom turskog perioda veliki deo Vojvodine bio je u jezerima i močvarama usled čestih izlivanja i plavljenja reka što nije zaobišlo ni ove predele. Srbi u XVIII veku naseljavaju predeo oko reke Galacke, današnja Kikinda, koja je nekada bila ogranak reke Moriš. Opširnije…\nUkoliko i vi imate predlog za neko novo putovanje ili pak imate samo želju da putujete, a ne znate gde, kontaktirajte nas, i pomoći ćemo vam da zajedno izaberemo pravac i destinacije, osmislimo putovanje i na obostranu radost ga realizujemo.\nPutovanje / Izlet / Broj programa *\nPeriod / termin *


Folklor Archives - Srbobran Danas\nMUZIKA NAŠIH PREDAKA – Značajan koncertni događaj\nOd: 19.01.2019 do 19.01.2019\nU subotu, 19. januara, Srbobran će po 17. put biti prestonica mađarske izvorne narodne muzike. Koncert "Muzika naših predaka" u srbobranskoj sportskoj hali počinje od 19:00 časova. Više od dva meseca…\nOd: 27.09.2018 do 30.09.2018\n"Dani kulturne tradicije" je manifestacija koja promoviše upoznavanje sa kulturnim nasleđem našeg geografskog prostora a sa ciljem da se ne zaborave one osobenosti naroda i vere koji su bitni za našu…\nOd: 24.08.2018 do 24.08.2018\n"Interetno festival" po drugi put biće predstavljen našoj publici kroz tradicionalnu muziku i plesove Rusije, Tatarstana, Jakutije, Paname i Meksika. Nakon bogatog programa "Kulturnog leta" koje se završava ovog vikenda, sledi nam…\nKulturno muzički program za Petrovdan\nOd: 11.07.2018 do 14.07.2018\nPetrovdanski dani i ove godine biće obeleženi bogatim kulturno muzičkim programom, a najzvučnija imena ove godine su Ana Kokić i Milan Topalović Topalko, koji je angažovan i za Ivanjdan u…\nSvetosavski koncert KUD-a „Stevan Vladislav Kaćanski-Bard“\nKategorija: Folklor, Kultura, Ples\nOd: 27.01.2018 do 27.01.2018\nI ove godine srbobranska publika biće počašćena Svetosavskim koncertom kulturno umetničkog društva "Stevan Vladislav Kaćanski-Bard". 27. januara 2018. godine u sportskoj hali od 19:00 časova, moći ćete da uživate u veselom i interesantnom…\nXVI Muzika naših predaka\nKategorija: Folklor, Kultura, Lokalna samouprava\nOd: 20.01.2018 do 20.01.2018\nU organizaciji kulturno-umetničkog društva "Aranj Jaboš" i Kulturnog centra "Gion Nandor" u srbobranskoj sportskoj hali biće priređena XVI Muzika naših predaka - XVI "Őseink zenéje". U subotu 20. januara sa početkom u 20:00…


MUP RS: Fočak naručio marihuanu iz Holandije, stigla mu poštom - Kozarac.ba\nMinistarstvo unutrašnjih poslova (MUP) Republike Srpske utvrdilo je da je lice čiji su inicijali S.A. iz Foče poručilo iz Holandije sjemenke marihuane, koje su službenici Uprave za indirektno oporezivanje (UIO) BiH otkrili u poštanskoj pošiljci u Banjoj Luci, rekla je Srni načelnik Odjeljenja MUP-a RS-a za odnose sa javnošću Mirna Miljanović.\n“MUP RS-a postupio je prema prijavi UIO BiH i operativnim radnjama utvrđen je identitet lica koje je iz Holandije poručilo sjemenke marihuane. Stanica javne bezbjednosti Foča je protiv njega podnijela izvještaj nadležnom Okružnom tužilaštvu za krivično djelo nedozvoljena proizvodnja i promet opojnim drogama”, navela je Miljanovićeva.\nVršeći redovan pregled poštanskih pošiljki u Carinskom referatu Pošta Banja Luka, carinski službenici UIO otkrili su drogu skrivenu u jednom paketu, saopšteno je danas iz UIO BiH.\nNa pošiljci je bilo navedeno da je riječ o poklonu, a detaljnim pregledom carinskih službenika utvrđeno je da se u pošiljci nalazi DVD film, a u omotu DVD-a skrivena četiri mala pakovanja.\nDetaljnim pregledom pošiljke pronađena su tri pakovanja po 10 sjemenki i jedno pakovanje sa tri sjemenke koje izgledom i podacima sa pakovanja u kojima su se nalazile upućuju da je riječ o sjemenkama biljke konoplje “kanabis sativa L”.


Inicijative za Februarsku nagradu Grada Novog Sada - VOJVOĐANSKE\nSkupština Grada Novog Sada poziva građane, institucije i organizacije da podnesu inicijative za dodelu Februarske nagrade. Ovo priznanje dodeljuje se za najznačajnija dela i dostignuća građana Novog Sada, koja su u duhu negovanja slobodarske tradicije i jedinstva svih građana.\nSkupština grada dodeljuje Februarsku nagradu građaninu koji neguje toleranciju, afirmiše grad, doprinosi kulturi, umetnosti i naučnoj delatnosti, ali i humanitarnom angažmanu. Nagrada se dodeljuje povodom 1. februara, Dana Grada. Tog dana 1748. godine Novi Sad je proglašen slobodnim kraljevskim gradom.\nObrazložene inicijative za dodelu nagrade podnose se skupštinskoj Komisiji za obeležavanje praznika, dodelu priznanja i međugradsku saradnju u zemlji i inostranstvu do 31. decembra tekuće godine. Adresa je Ulica Žarka Zrenjanina broj 2.\nInicijativu mogu podneti građani, grupe građana, preduzeća, ustanove, političke i druge organizacije, udruženja i drugi oblici organizovanja građana, državni organi i organi lokalne samouprave.\nDobitnik nagrade za 2017. godinuje novosadski lekar prof. dr Tihomir Vejnović, specijalista ginekologije i akušerstva i subspecijalista perinatologije. Vejnović je redovni profesor Medicinskog fakulteta Univerziteta u Novom Sadu i upravnik Klinike za ginekologiju i akušerstvo KC Vojvodine.\nDruga strana zimske idile


UGOSTITELJSTVO I PROMENE NAVIKA POTROŠAČA - Adbooka\nJOVANA DUKIĆ-VASIĆ, HEAD OF RESEARCH, SMART PLUS RESEARCH\nKvalitet usluge jedan je od razloga zašto se vraćamo u određenu prodavnicu, ugostiteljski objekat, kozmetički salon, banku, benzinsku stanicu itd.\nSmart Plus Research, nekoliko godina za redom, meri osnovne elemente dobre, odnosno usluge visokog kvaliteta, a to su: pozdrav, utvrđivanje potreba/želja kupaca, poznavanje proizvoda, nuđenje dodatnog proizvoda i zahvalnost na poseti, prema akronimu engleske reči Guest (gost), za Greet, Understand, Explain, Suggest, Thank.\nTajni kupci svake godine, pa i ove, posete 800 objekata različitih delatnosti: banke, benzinske stanice, maloprodajne objekte, supermarkete, telekomunikacije, turističko-ugostiteljski objekte i objekte uslužnih delatnosti.\nKada poredimo ovogodišnje rezultate sa prošlogodišnjim, čini se da početni entuzijazam brzo napusti prodavce, obzirom da su niže ocene na svim elementima sem pozdrava.\nPrema delatnostima, ugostiteljstvo je najbolje ocenjeno, a sa druge strane i delatnost na koju je pandemija negativno uticala. Naime, navike potrošača se menjaju – skoro 2/3 navodi da manje posećuje ugostiteljske objekte u odnosu na period pre pandemije i 5% koji su prestali da idu na ova mesta. Razlog tome je, za više od polovine ispitanika, činjenica da nova pravila smanjuju uživanje, 2/5 navodi stah od zaraze, 1/5 izražava bojazan da zaposleni ne primenjuju sve mere, dok je nešto više od trećine promenilo način druženja, te da češće sa prijateljima idu u prirodu. Nešto više od 20% navodi da želi da uštedi novac, pa se suzdržava od odlaska u ugostiteljske objekte.\nKada budu zatvorene bašte, situacija za ugostitelje neće biti povoljna. Čak 40% ispitanika ne oseća se sigurno da boravi u zatvorenom delu nekog kafića ili restorana, te 27% kaže da neće uopšte izlaziti na takva mesta, 33% ići će ako bude moralo. Ipak, 26% kaže da će ići, ali da neće biti opušteni, već da će poštovati sve propisane mere bezbednosti. Više od polovine navodi da će se vratiti na stare navike tek kada pandemija prođe, svaki peti očekuje da će tek sledećeg leta biti kao i pre pandemije, a ostatak se ponaša prema uputstvima – kako budu popuštali i na kraju budu ukinute mere zaštite, tako će se i oni ponašati.\nUgostiteljima preostaje da ulažu u budućnost, da pružaju visok kvalitet usluge, da se posetioci osećaju bezbedno i dobrodošlo, da o njima brinu i zahvale im se na poseti, te da nastave da brinu o higijeni i ograniče broj gostiju. Budućnost je i u ispunjavanju očekivanja, katalizator za druženje sa porodicom i prijateljima, čast, uživanje, odmor, „beg“ od svakodnevice.


Organizacija društvenog aktivizma » Mentorska šetnja u Valjevu\nPovodom Međunarodnog dana žena, u subotu 11. marta, održana je šetnja centralnim ulicama Valjeva, u okviru programa „Podeli svoje znanje“. „Mentorska šetnja“ na inicijativu organizacije Vajtal Vojsis (Vital Voices) održava se širom sveta svake godine istovremeno, a za cilj ima razvoj liderstva, povezivanje i razmenu iskustava uspešnih žena u različitim oblastima. Od 2008. godine u šetnjama je učestvovalo više hiljada liderki na svim kontinentima.\n„Mentorskom šetnjom podižemo svest o tome koliko je važan ženski glas i koliko je važno da zajednički radimo na profesionalnom i ličnom osnaživanju mladih žena i na jačanju njihove pozicije, a tome program „Podeli svoje znanje“ doprinosi već sedam godina. Ali, takođe ne smemo da zaboravimo žene koje su se izborile da uživamo prava koja imamo,“ poručila je Svetlana Stefanović, menadžerka projekta iz Evropskog pokreta u Srbiji, koji je jedan od organizatora manifestacije.\nNakon Šetnje u Gradskoj upravi u Valjevu organizovana je javna debata pod nazivom „Gde je danas rodna ravnopravnost u Srbiji?“ uz podsećanje na ulogu ženskih pokreta u osvajanju ženskih prava. U javnoj diskusiji učestvovale su Brankica Janković, poverenica za zaštitu ravnopravnosti, Mila Grujičić iz Saveta za rodnu ravnopravnost grada Valjeva i Zorana Antonijević, savetnica za rodnu ravnopravnost u Misiji OEBS-a u Srbiji.\n“Osećam zadovoljstvo i ponos onim što smo uspele da uradimo i promenimo oslanjajući se na naše prethodnice. Istovremeno, osećam veliku nelagodu i strah zbog izazova koji nas čekaju, posebno generacije koje dolaze u svet pun nasilja prema slabijima i prema prirodi, diskriminacije, mizoginije, seksizma prema ženama i ekonomskog izrabljivanja” zaključila je Zorana Antonijević, savetnica za rodnu ravnopravnost u Misiji OEBS-a u Srbiji.\nPrvu šetnju u Srbiji, održanu 2008. godine u Beogradu, inicirale su Andrea Brbaklić, Marija Nikolić i Ana Firtel, učesnice programa Global Women Leaders Mentoring Partnership, magazina Forčun (Fortune) i američkog Stejt Dipartmenta i organizacije Vajtal Vojses. U Srbiji je od tada održano 11 šetnji u Beogradu, Novom Sadu, Nišu i Kraljevu, a ove godine šetalo se 130 mentorskih šetnji u 62 zemlje sveta.\nPodeli svoje znanje je jedinstven program u Srbiji koji pmogućava lični i profesionalni razvoj žena kroz mentorski rad. Sedmu godinu zaredom partnerski ga sprovode Evropski pokret u Srbiji, Ambasada Sjedinjenih Američkih Država, Erste Banka i Misija OEBS-a u Srbiji. Kroz Program je do sada prošlo 160 mentorskih parova, a među mentorkama su bile Mirjana Karanović, Ana Sofrenović, Aja Jung, Nevena Petrušić, Sonja Liht, Sonja Stojanović Gajić, Milena Dragićević Šešić, Tanja Miščević, Gordana Čomić, Andrea Brbaklić i druge.


Izvor: RTV arhiva vesti 25.04.2016 - Naslovi.net\nStojaković novi predsednik FS Zapadne Srbije\nUŽICE - Branko Stojaković izabran je za novog predsednika Fudbalskog saveza Zapadne Srbije i na tom mestu nasledio Žarka Stevanovića. Poznati sportski radnik iz Požarevca je na Skupštini FS regiona Zapadne Srbije, održanoj na Zlatiboru, dobio… »\nRijad Marez najbolji u Premijer ligi\nLONDON - Fudbaler Lestera Rijad Marez izabran je za najboljeg igrača ove sezone u Premijer ligi u izboru Udruženja profesionalnih fudbalera Engleske. Marez je dobio nagradu u konkurenciji saigrača Džejmija Vardija i Ngola Kantea, napadača Totenhema… »\nLindzi Lohan prelazi u islam?\nLondon - Američka glumica Lindzi Lohan nedavno je snimljena kako pod rukom nosi Kuran, nakon čega su usledile spekulacije da bi mogla da pređe u islam. Juče je u intervjuu za britanski "San" potvrdila da izučava religiju. "Ja sam veoma duhovna osoba… »\n25.04.2016 RTV, kategorije


U NOVOM SADU ODRŽANA IZBORNA SKUPŠTINA UDRUŽENJA SRBA IZ KONJICA: Novi-stari predsjednik Mišo Lazarević\nNa izbornoj skupštini Udruženja Srba iz Konjica i njihovih potomaka u dijaspori (održanoj 21. aprila u hotelu „Novi Sad“) za predsjednika ovog zavičajnog udruženja ponovo je izabran Milorad-Mišo Lazarević iz Novog Sada, dok je njegov zamjenik ostao dr Miodrag Manigoda iz Beograda.\nIzabrani su i novi članovi Upravnog i Nadzornog odbora,a ustanovljen je i Savjet udruženja od pet članova.\nU izvještajnom obraćanju Skupštini,predsjednik Lazarević se osvrnuo na petogodišnje aktivnosti koje su bile usmjerene na očuvanje korijena,tradicije i običaja konjičkog kraja i Hercegovine u cjelini..\nOn je pozvao članove, donatore i prijatelje da zajedno okončaju obnovu Sabornog Hrama Svetog Vasilija Velikog u Konjicu, tačnije izradu memorijalne zidne kompozicije, na kojoj se oslikava 15 ikona svetitelja,koje slave 220 srpskih porodica sa područja konjičke opštine.\n– Projekat vodi Odbor za izgradnju, na čelu sa jerejom Milanom Bužaninom, parohom konjičkim. Najveći dio radova već je urađen. Želimo da naši mladi, kada budu prolazili Hercegovinom svrate u Saborni hram svojih predaka, da se duhovno okrijepe i podsjete koje još porodice slave njihovog sveca zaštitnika – naglasio je Lazarević.\nPomoć u ovoj humanoj akciji obećao je i Novica Gligorević iz Bradine, koji se prije par godina vratio iz Australije u maticu Srbiju,koji će animirati naše zemljake na „osmom kontinentu“ za jedno humanitarno veče za Hram na Neretvi,kako bi se ovo plemenito djelo privelo kraju.\nPrema riječima dr Miodraga Manigode, u proteklih pet godina postojanja, iako je bilo po onoj pjesnikovoj „malo ruka, malena i snaga“ realizovane su zapažene aktivnosti, prvenstveno na obnovi kapela i duhovnih ognjišta na području opštine Konjic. Svakako, najznačajnija je obnova Spomen –kapele na pravoslavnom groblju u Konjicu 2015. godine, sa imenima 340 srpskih žrtava u proteklom otadžbinskom ratu.\nUsvojen je i prijedlog programa rada.Pored dovršetka obnove Sabornog hrama, planirane su i humanitarne aktivnosti,omasovljenje članstva i izrada šire baze podataka,jer je većinaa dosadašnjih članskih karata ostala prazna. Najavljena je dalja uspješna saradnja sa SPC, odnosno Eparhijom Zahumsko-Hercegovačkom i Primorskom, kao i saradnja sa Udruženjem Srba Konjičana Republike Srpske sa sjedištem u Trebinju i ostalim zavičajnim udruženjima.\nSkupu se obvratio i dr Božidar Milović,predsjednik Udruženja Srba iz Hercegovine u Srbiji sa sjedištem u Novom Sadu, ističući podršku najstarijeg i najbrojnijeg zavičajnog udruženja u Srbiji, uz punu simbiozu i kooperaciju u radu. Na predlog Mila Tovarišića, usvojen je i prijedlog da se od opštinskih vlasti Konjica zatraži olakšan pristup matičnnim i drugim službenim knjigama ,kao podloge buduće baze podataka za sve izbjegle i raseljene konjičke Srbe, kojih samo u Vojvodini ima oko 400 porodica, a u Srbiji preko 1.000 porodica.\nInače, Skupština je počela himnom „Bože pravde“ i odavanjem počasti preminulom, članu Upravnog odbora Novu Krtolici i drugim članovima udruženja,kao i molitvenim sjećanjem na sve srpske civile i vojnike opštine Konjic u minulom ratu.\nUdruženje Srba iz Konjica je još jednom potvrdilo riješenost da očuva sve dobrote i ljepote zavičaja,da nastavi da njeguje ime i jezik i naš rodoslov svetosavski.\nNOVI SAD, 19. novembar 2016: Peta redovna skupština Udruženja Srba Hercegovaca i prijatelja u Srbiji


Dalibor Jevtić novi ministar u Vladi Kosova - Sputnjik Srbija\n17:35 24.04.2015 (osveženo 16:19 05.10.2015) Preuzmite kraći link\nNovoizabrani ministar nije želeo da komentariše šta će biti prioriteti ovog ministarstva.\n„Mogu samo da vam potvrdim svoje imenovanje, ali ne bih komentarisao ništa do zvaničnog preuzimanja ove funkcije u ponedeljak. Tada ću zajedno sa našom listom Srpska dati i zvanične izjave o daljem radu ministarstva za povrataka“, rekao je on.\nOvo imenovanje usledilo je dan pošto je Srpska lista obavestila premijera Mustafu da će se u Vladu i Skupštinu Kosova vratiti od 27. aprila.\nSmenjivanje Jablanovića, predsednika Srpske liste, bilo je povod da predstavnici te liste bojkotuju rad kosovskih institucija duže od tri meseca.\nVlada Kosova, lista "Srpska", Skupština Kosova, Dalibor Jevtić, Srbija, Kosovo i Metohija


Oglasio se Fahrudin Radončić: "Crna Gora je poslala poruku svim državama Balkana i pokazala način na koji treba da se odnose prema genocidu počinjenim nad Bošnjacima"\nPosljednje, Događaji, Vijesti / Crna Gora, Fahrudin Radončić, Rezolucija o genocidu u Srebrenici, SBB\n“Savez za bolju budućnost BiH i ja s dubokim poštovanjem pozdravljamo odluku Skupštine Crne Gore, koja je usvojila Rezoluciju o genocidu u Srebrenici kojom se osuđuje i zabranjuje javno negiranje genocida.\nOvo je velika odluka Skupštine Crne Gore koju su podržali poslanici i pozicije i opozicije, na tome im čestitamo”, ističe Radončić.\nLider SBB-a smatra da je na ovaj način upućena poruka svima kako trebaju tretirati genocid i negiranje svirepih zločina.\n“To dokazuje da je Crna Gora država koja zna vrednovati civilizacijske vrijednosti i da se usvajanjem današnje rezolucije stavila na pravu stranu historije.\nZvaničnom rezolucijom u Skupštini, osudom genocida u Srebrenici i zabranom javnog negiranja Crna Gora je poslala poruku svim državama Balkana i pokazala način na koji treba da se odnose prema genocidu počinjenim nad Bošnjacima u Bosni i Hercegovini.\nVjerujemo da će rezolucija crnogorske skupštine potaknuti sve one u BiH koji se trenutno protive zabrani javnog negiranja genocida da promijene dosadašnji dekadentni stav, kako bi Parlamentarna skupština BiH konačno mogla donijeti zakon o zabrani negiranja genocida u našoj zemlji”, zaklučio je Radončić.


Đaci ne odgovaraju na pitanja o SNS - Društvo - Dnevni list Danas\nPočetna » Društvo » Đaci ne odgovaraju na pitanja o SNS\nU školama u toku međunarodno istraživanje o građanskom obrazovanju\nĐaci ne odgovaraju na pitanja o SNS\nIstraživanje o građanskom obrazovanju koje se trenutno sprovodi u 32 osnovne škole u Srbiji ne sadrži pitanje u kome se od učenika traži da odgovore da li njihovi roditelji podržavaju Srpsku naprednu stranku, potvrđeno je Danasu u Zavodu za vrednovanje kvaliteta obrazovanja i vaspitanja koji je zadužen za sprovođenje ovog istraživanja u našoj zemlji.\n0Piše: Vesna Andrić 26. novembra 2020. 10.25 Izmenjeno: 10.59\nFoto: Pixabay / weisanjiang\nU toj instituciji demantuju pomenute navode koji su se pojavili na društvenim mrežama i ukazuju da u upitniku nema pitanja vezanih za lokalne prilike u Srbiji, s obzirom da je testiranje međunarodno i pitanja su identična za sve zemlje učesnice.\nPošto je istraživanje u toku, Danasu nije bio omogućen uvid u sam upitnik.\nMeđunarodno istraživanje o građanskom obrazovanju ICCS 2022 (International Civic and Citizenship Education Study) bavi se znanjima i stavovima učenika u vezi sa građanskim obavezama i aktivnim učešćem u društvu.\nObuhvaćene su oblast za koje se smatra da su u savremenom društvu sve značajnije, a to su: održivi razvoj i globalno građansko obrazovanje, digitalno građansko obrazovanje (korišćenje IKT-a za učešće u društvenim i političkim dešavanjima), migracije i raznolikost, stavovi mladih ljudi o političkim sistemima (poverenje u institucije, sistem) i individualno osećanje slobode i bezbednosti.\nIstraživanje ne zadire u političke stavove dece, niti roditelja, objašnjavaju za Danas u Zavodu za vrednovanje kvaliteta obrazovanja i vaspitanja.\nSrbija u ovom istraživanju učestvuje prvi put, a u školama se trenutno realizuje probno istraživanje dok će glavno biti organizovano naredne godine i u njemu će učestvovati najverovatnije oko 150 škola.\nUpitnike popunjavaju učenici osmog razreda pod šifrom, što znači da Zavod neće imati uvid u njihova imena.\nŠkolama neće biti saopštavani rezultati za pojedinačne učenike, niti će rezultati na bilo koji način uticati na uspeh đaka.\nUz dozvolu Ministarstva prosvete\nOrganizator ICCS istraživanja je Međunarodna asocijacija za evaluaciju obrazovnih postignuća (IEA), koja okuplja nacionalne istraživačke institucije i različite vladine agencije. Odluku da Srbija učestvuje u ovom istraživanju je donelo Ministarstvo prosvete, a po zakonu ga sprovodi Zavod za vrednovanje kvaliteta obrazovanja i vaspitanja u skladu sa međunarodnim pravilima na koje je MP pristalo potpisivanjem ugovora. U ciklusu 2022 pored naše zemlje učestvuju Bugarska, Brazil, Kolumbija, Danska, Hrvatska, Estonija, Francuska, Nemačka, Italija, Meksiko, Holandija, Norveška, Poljska, Rumunija, Slovenija, Španija, Švedska…\ngradjansko vaspitanje, Istraživanje, SNS, Srpska napredna stranka, đaciBeograd\nŠef odborničke grupe SSP: SNS i SPS znaju da u prestonici nemaju većinu


Terzić bez finala na 800 metara u Tajpeju - Radio Televizija Novi Pazar\nTerzić bez finala na 800 metara u Tajpeju\nAugust 24, 2017 August 24, 2017 Miljan Minić 578 Views\nAtletičarka Novog Pazara i reprezentativka Srbije Amela Terzić nije danas uspela da se plasira u finale discipline 800 metara na Univerzijadi u Tajpeju, pošto je u prvoj polufinalnoj grupi zauzela pretposlednje sedmo mesto.\nOna je ostvarila vreme od dva minuta, sedam sekundi i 54 stotinke, a najslabiji rezultat vredan finala od 2:03,58 minuta imala je Nemica Kristina Hering, koja je u drugoj grupi završila kao petoplasirana.\nNajbrža u prvom polufinalu bila je Dokus Adžok iz Ugande sa 2:03,13 minuta, ispred Australijanke Džordžije Grifit sa 2:03,17 i Adel Trejsi iz Velike Britanije, koja je bila treća rezultatom od 2:03,30 minuta.\nFinale na 800 metara na programu je sutra od 13.05 po srednjeevropskom vremenu.\nTerzić je prijavljena i za nastup na 1.500 metara, što je njena osnovna disciplina, a kvalifikacije su zakazane za subotu od 04.40.\n← “Srebrne” košarkašice Novog Pazara na SIM-u u Splitu\nNovopazarski “naprednjaci” delili informatore i razgovarali sa građanima →


Jeftini letovi iz Lukle do Južnog Sudana - Avio karte Lukla Južni Sudan - eSky.rs\nAvio karte iz Lukle do Južnog Sudana\nPretražite letove iz Lukle do Južnog Sudana\nProverite najbolje prilike za letove iz Lukle do Južnog Sudana\n✔ Postoje li posebne ponude za letove iz Lukle do Južnog Sudana na eSky.rs?\n✔ Mogu li se pobrinuti za osiguranje prilikom rezervacije leta iz Lukle do Južnog Sudana?\n✔ Ako rezervišem let iz Lukle do Južnog Sudana, mogu li da rezervišem ujedno i smeštaj?\n✔ Koje avio-kompanije nude letove iz Lukle do Južnog Sudana?\nBudite sigurni, da na eSky.rs ponuda letova iz Lukle do Južnog Sudana uključuje ne samo niskotarifne avio-kompanije, već i one koje su specijalizovane za visoki standard.\nJeftini letovi do Nepala Jeftini letovi iz Nepala Jeftini letovi za Batarpur Jeftini letovi iz Batarpura Jeftini letovi za Laghouat Jeftini letovi iz Laghouat\nJeftini letovi do Britanskih Devičanskih Ostrva Jeftini letovi iz Britanskih Devičanskih Ostrva Jeftini letovi do Melbourne Avalon Jeftini letovi od Melbourne Avalon


► Vučić: Molio sam predsednika Austrije da budu uzdržani po pitanju Kosova\n17.10.2018 | 11:04h ► 14:19h Beograd\n"Van der Belen mi preneo da je uslov za ulazak u EU rešenje problema sa Prištinom"\nPredsednik Srbije Aleksandar Vučić izjavio je danas da mu je predsednik Austrije Aleksander van der Belen preneo da Evropska unija ima probleme unutar svoje teritorije i ne može da "uvozi" nove, pa je uslov za ulazak Srbije u Uniju da reši problem Kosova i Metohije.\nVučić je rekao da taj uslov za Srbiju nije nikakva novost.\nVučić je kazao da je od Van der Belena naučio mnogo o "toleranciji, trpeljivosti i strpljenju".\nSAD želi da skloni poslednje tragove Rezolucije 1244 sa Kosova\n"Hoće da sklone i poslednje tragove Rezolucije 1244 i međunarodnog pravnog poretka i da se pokaže da je njihova odluka bila jedina moguća, pravno valjana, i ništa više", rekao je Vučić.\n"Odlazak UNMIK-a, kao i formiranje kosovske Vojske dovelo bi Srbiju u užasno tešku poziciju u kojoj mi više nemamo ni izbora, ni pravo da bilo šta biramo i pravo da bilo šta drugo učinimo, sem da štitimo svoju zemlju i svoj narod", kazao je Vučić.\nVučić je dodao da se nada da niko neće da "ruši međunarodno pravni poredak da bi pokazao da može da uradi sve što hoće u svetu".\nSve više novca za izgradnju infrastrukture u Srbiji\nAleksandar Vučić rekao je danas da će biti sve više novca za izgradnju infrastrukture jer je republički budžet u suficitu.\nOn je u Beogradu na Poslovnom forumu Srbija-Austrija rekao da rekao da će se na minimum svesti realizacija projekata u oblasti infrastrukture na osnovu međudržavnih sporazuma i da će ti postupci biti sve transparentniji.\nSrbija po oceni Vučića ima naročito nerazvijen vodni saobraćaj pa ima problema kad uvozi naftu iz Mađarske i Rumunije zbog pada vodostaja na Dunavu.\n"Renovirano je 220 kilometara pruge, ali i dalje je mali broj ljudi koji koristi prevoz železnicom", kazao je Vučić i dodao i da teretni saobraćaj izbegava Srbiju zbog loših pruga.\nOn je podsetio da je u toku izgradnja brze pruge Beograd-Budimpešta, koja je u Srbiji duga 138 kilometara, i istakao da je Hrvatska odbila da učestvuje u izgradnji nastavka te pruge prema drugim evropskim zemljama, sa obrazloženjem da nema interes za pruge istočno od njene granice.\n"Nemamo takvu vrstu iskušenja, interesuje nas saradnja i na Istoku i na Zapadu", rekao je Vučić.\nNaveo je da je pri kraju izgradnja južnog i istočnog kraka Koridora 10 i da je u poslednje dve godine izgrađeno 200 kilometara autoputa u punom profilu, tako da će Srbija za šest meseci imati više autoputeva od Hrvatske.\n"Želimo da i dalje napredujemo u izgradnju putne infrastrukture jer to doprinosi bržem ekonomskom napretku", rekao je predsednik Srbije.\nPozvao je austrijske kompanije da ulažu u Srbiji jer imaju "otvoren put za saradnju" i dodao da će se Srbija truditi da unapredi vladavinu prava kako bi obezbedila veću sigurnost stranim investitorima.\n"Srbija je privukla 55 odsto ukupnih investicija u regionu", rekao je Vučić i naglasio da je Srbija uvek na strani investitora ali ne na štetu prava radnika.\nPredsednik Austrije Aleksander van der Belen je rekao da su privredni odnosi Srbije i Austrije odlični, ali da i dalje napreduju.\n"Spadamo među najveće investitore u Srbiji, ako nismo i najveći, i zapošljavamo oko 20.000 radnika, čime dajemo važan doprinos zapošljavanju i razvoju zemlje", rekao je on.\nSrbija približavanjem EU, kako je dodao, obezbeđuje stabilnost, ali je ocenio da ima još dosta toga da se uradi, pre svega smanje birokratske procedure, a Austrija je spremna da ponudi svoje iskustvo i znanje u toj oblasti.\n"Saobraćajna infrastruktura je važan izazov za obe zemlje", rekao je austrijski predsednik i istakao da perspektiva učlanjenja Srbije u EU vezana za unapređenje infrastrukture jer povezanost među zemljama jača konkurentnost privrede.\nPredsednik Privredne komore Srbije Marko Čadež je rekao da su investicije iz Austrije stizale i kada uslovi za ulaganje u Srbiji nisu bili dobri kao danas kada je Srbija mesto gde treba investirati.\nOn je zahvalio Austriji posebno na pomoći u uvođenju dualnog obrazovanja i digitalizacije, u čemu je Privredna komora Austrije mnogo više od partnera.\nPotpredsednik Privredne komore Austrije Rihard Šenc je rekao da protok roba među zemljama mora da bude brži jer to podstiče dodatne investicije.\nNaveo je da je prošle godine robna razmena Srbije i Austrije bila 1,2 milijarde evra i da Austrija ima suficit, ali da ima prostora za dalji rast trgovine, čemu će doprineti dalja modernizacija i izgradnja saobraćajne infrastrukture.\n"Razmena usluga je bila u vrednosti 400 miliona evra, s tim što je Srbija veći izvoznik nego uvoznik usluga", kazao je Šenc i podsetio je da su austrijske kompanije u Srbiji investirale 2,2 milijarde evra.\nNa poslovnom formu su 23 austrijske kompanije, koliko ih ima i iz Srbije.\nVučić i Van der Belen: Prijateljski odnosi Srbije i Austrije, različito samo o Kosovu\nPredsednici Srbije i Austrije, Aleksandar Vučić i Aleksander van der Belen, ocenili su danas u Beogradu da dve zemlje imaju prijateljske, partnerske odnose koje prati znatan rast trgovinske razmene, a da neslaganje postoji jedino oko odnosa prema nezavisnosti Kosova i Metohije.\nNa zajedničkoj konferenciji za medije posle razgovora u četiri oka u Palati Srbija, Vučić i Van der Belen su naveli da je Austrija jedan od najznačajnijih investitora u Srbiji, gde austrijske kompanije zapošljavaju oko 20.000 radnika.\nVučić je rekao da je za Srbiju veoma važno što je Austrija uvek podržavala njen evropski put.\n"Želim da kažem da Austriju doživljavamo kao istinskog prijatelja, sa njom imamo partnerske odnose. Neki podaci govore da bi 89 odsto austrijskih kompanija opet investiralo u našu zemlju, to znači da smo se pokazali kao dobri domaćini", kazao je Vučić.\nVan der Belen je naveo da je posetom Beogradu "hteo da istakne poseban odnos" dve zemlje i dodao da Austrija "svim srcem podržava" evropski put Srbije.\nVučić je kazao da mu je austrijski predsednik preneo da je uslov za ulazak Srbije u EU rešavanje problema Kosova i Metohije, jer EU ima svoje unutrašnje probleme i ne može da "uvozi" nove. Dodao je da to nije novost za Beograd.\n"Da Beograd i Priština reše svoje probleme, to je jedan od uslova da Srbija postane članica EU. Hoćemo li mi u tome uspeti, uprkos volji koju pokazujemo za kompromisnim rešenjem, to ne može niko da garantuje, ali ćemo svakako pokušati i boriti se za kompromisno rešenje", naveo je Vučić.\nDodao je da je Srbija uvek spremna da razgovara i da vodi otvoreni dijalog o ključnim pitanjima, ali da je "potrebno da se dođe do kompromisnog rešenja, a ne da Srbi sve izgube".\nVan der Belen je rekao da će Austrija blagonaklono gledati na svako mirno i saglasno rešenje oko kojeg se dogovore Beograd i Priština.\n"Ako postoji mirno, saglasno rešenje Beograda i Prištine onda ćemo to posmatrati sa velikom blagonaklonošću. Naglasak je na mirnom i saglasnom rešenju", rekao je austrijski predsednik.\nOn je rekao da je Srbija u vodećoj poziciji među kandidatima za pristupanje EU i da bi na samitu EU u decembru trebalo da otvori nova poglavlja, ali je dodao da otvorena granična pitanja moraju da budu rešena pre prijema u EU.\n"Svi znamo da kandidati moraju da ispune svoj domaći zadatak i molim za razumevanje da Unija mora da insistira na tome da otvorena bilateralna pitanja, kao što je pitanje granica, moraju da budu razrešena pre prijema", rekao je Van der Belen.\nOn je dodao da EU "nema posebnu zadršku zbog Srbije i Kosova", već da zbog iskustava koja je imala sa Kiprom i sa sporom Slovenije i Hrvatske, ne želi da ponovi istu grešku.\n"Verujem da Srbija ozbiljno radi na postizanju smislenog rešenja (kosovskog problema). Ako postoji saglasno rešenje dve strane, onda će svi direktni i indirektni učesnici blagonaklono ispitati to rešenje", dodao je Van der Belen.\nVučić je kazao da je Van der Belena zamolio da Austrija bude uzdržanija u donošenju odluka po pitanju Kosova, posebno kada je reč o članstvu u Interpolu i formiranju vojske Kosova, i da sačeka "postojanje mogućnosti za kompromisan dogovor".\n"Moramo da razumememo da je jedan značajan deo sveta priznao nezavisnost Kosova, mi nismo, i u tome se razlikujemo, i kada je u pitanju odnos prema Prištini, razume se da smo na različlitim stranama", rekao je Vučić.\nUpozorio je da odobravanje članstva Kosova u Interpolu ne bi imalo nijednu pozitivnu posledicu i da bi ta odluka prouzrokovala najmanje dva problema.\nPrva posledica takve odluke, prema Vučiću, bila bi da predstavnici Prištine ne bi više želeli da razgovaraju s Beogradom i "samo bi čekali sledeći korak" - članstvo u OEBS i UN.\n"Albanci neće želeti komprimisno rešenje, vršiće pritisak na Srbiju, a Srbija neće podleći pritisku i doći ćemo u ćorsokak", rekao je srpski predsednik.\nDodao je da će druga posledica takve odluke biti da će se 5.000 Srba naći na poternicama, što će stvarati tenzije na dnevnom nivou i otvarati put dodatnim sukobima na Balkanu.\n"Stvaranje vojske Kosova dovelo bi nas u nemoguću poziciju. Molim i naše američke partnere da ne dovode Srbiju u situaciju u kojoj smo saterani u ćošak", kazao je Vučić.\nDodao je da ne postoji ni jedan međunarodni sporazum, "ni verbalni ni pisani", koji dozvoljava formiranje oružanih snaga Kosova.\nPovodom pisma američke ambasadorke pri UN Niki Hejli koja je zatražila povlačenje Unmika sa Kosova, Vučić je rekao da je "očigledno da Amerikanci žele da sklone sa te teritorije sve što predstavlja UN, jer je za njih Kosovo nezavisna država".\n"Hoće da sklone i poslednje tragove Rezolucije 1244 i međunarodnog pravnog poretka i da se pokaže da je njihova odluka (o priznanju nezavisnosti Kosova) bila jedina moguća, pravno valjana, i ništa više", rekao je Vučić.\nRekao je da moli SAD da, "kada donose takve odluke koje su u skladu s američkim interesima, razmišljaju i o interesima stabilnosti i mira na Zapadnom Balkanu".\n"Odlazak Unmika i formiranje kosovske vojske dovelo bi Srbiju u užasno tešku poziciju u kojoj mi više nemamo ni izbora, ni pravo da bilo šta biramo i pravo da bilo šta drugo učinimo, sem da štitimo svoju zemlju i svoj narod", kazao je Vučić.\nOn je dodao da se nada da niko neće da "ruši međunarodno pravni poredak da bi pokazao da može da uradi sve što poželi".\nPredsednik Srbije Aleksandar Vučić izjavio je u Pekingu da je veoma srećan zbog razgovora koje je danas imao s predsednikom Kine Si Đinpingom i drugim zvaničnicima te zemlje i da očekuje...